"24 NOVEMBER INI, SAYA AKAN BERI KENYATAAN DENGAN LEBIH JELAS" - AMELIA HENDERSON

Di Mahkamah Sesyen di sini hari ini, seorang pengurus produksi tampil memberitahu syarikat produksi A Aida Production Sdn Bhd terpaksa menanggung kerugian akibat pelanggaran perjanjian yang dilakukan pelakon Amelia Henderson.

Fazeyla Ahmad, 42, yang juga Pengurus Produksi A Aida Production itu berkata kos-kos kerugian itu merangkumi bayaran pendahuluan terhadap Amelia, penulis skrip, penolong pengarah, suntingan, krew, pengangkutan dan peralatan penggambaran.

"Akibat pelanggaran perjanjian daripada defendan pertama (Amelia), kami telah mengalami kerugian selain terpaksa membuat penjadualan semula bagi penggambaran yang siap sedia untuk memulakan penggambaran pada 16 Jun 2022," kata saksi plaintif ketiga itu ketika membaca pernyataan saksi.

Dalam pada itu, saksi terbabit memaklumkan susulan tindakan Amelia tersebut, syarikat produksi terpaksa mencari pengganti bagi watak utama drama terbabit di saat-saat akhir.

Pada masa sama, saksi tersebut turut berkata siaran langsung dalam Instagram milik Amelia itu didakwa berunsur fitnah dan tindakan pelakon terbabit telah menjejaskan imej dan reputasi syarikat produksi milik penerbit Datuk A Aida.

"Video yang mengandungi kenyataan-kenyataan fitnah terbabit telah tersebar meluas di dalam media sosial hingga menjejaskan imej dan reputasi plaintif (syarikat produksi) secara teruk sebagai sebuah produksi drama atau filem tersohor di Malaysia," tutur saksi.

Klik untuk gambar besar

Sementara itu, pengurus kepada Amelia memberitahu dia sendiri yang menandatangani kontrak bagi pihak aktres itu untuk drama 'Sekali Lagi Cinta Kembali' pada 25 Januari 2022.

Siti Nursyuhada yang juga saksi ketiga kes melanggar perjanjian kontrak penggambaran drama tersebut memberitahu Mahkamah Sesyen Kuala Lumpur pada perbicaraan hari kedua kes berkenaan yang diadakan pada Rabu.

Saksi turut memberitahu walaupun defendan pertama iaitu Amelia tidak menandatangani sendiri kontrak tersebut, namun dia masih bertanggungjawab untuk mengikut terma dan syarat ditetapkan.

"Defendan turut dimaklumkan tentang syarat dan terma kontrak," jelasnya pada sesi pagi perbicaraan berkenaan.

Siti Nursyuhada berkata demikian bagi menjawab soalan daripada peguam defendan pertama di hadapan hakim, Tuan Zulqarnain Hassan.

Pada masa sama, saksi itu memberitahu mahkamah sudah enam tahun bergelar pengurus kepada defendan pertama. Saksi turut bersetuju menandatangani kontrak bagi pihak defendan pertama adalah sebahagian skop pekerjaannya sebagai pengurus artis.

Dalam pada itu, saksi keempat pengurus produksi A. Aida Production iaitu Fazeyla Ahmad bersetuju sidang media dibuat penerbit Datuk A. Aida berhubung tindakan saman terhadap dua pelakon Idris Khan dan Amelia telah mencalarkan imej aktres tersebut.

Fazeyla turut bersetuju dengan tindakan defendan pertama membuat sidang video di Instagram bagi membersihkan namanya.

Sementara itu, ditanya mengenai kerugian dialami A. Aida Production, Fazeyla tidak bersetuju angka yang dinyatakan adalah rekaan. Bagaimanapun saksi bersetuju hanya baucar bayaran sebagai bukti menunjukkan jumlah kerugian tanpa ada dokumen lain bagi menyokong dakwaan berkenaan.

Berhubung hal tersebut, Amelia yang ditemui media selepas selesai prosiding perbicaraan hari kedua itu berkata, biarpun berdepan dengan perbicaraan, dia bersyukur kerana mendapat sokongan keluarga yang sanggup menemaninya ke mahkamah sehingga lewat petang.

"Maaf saya tak boleh cerita lebih lanjut berkenaan kes saya ketika ini kerana tidak mahu menjejaskan kes. Tapi pada 24 November ini, saya akan memberi kenyataan dengan lebih jelas.

"Saya bersyukur kerana ahli keluarga tidak putus memberikan sokongan. Saya juga ingin berterima kasih kepada barisan peguam, rakan-rakan media serta peminat yang sentiasa mengambil berat," ujarnya.

Perbicaraan di hadapan Hakim Zulqarnain Hassan bersambung lagi 24 November ini dengan Amelia selaku defendan akan memberi keterangannya.

Semalam kes saman membabitkan penerbit sensasi, A Aida bersama seorang lagi pelakon iaitu Idris Khan berakhir dengan baik apabila kedua-dua pihak bersetuju menyelesaikannya di luar mahkamah sementara Amelia memilih untuk melawan kes saman itu.

Sebelum ini media melaporkan, Amelia dan Idris berdepan tindakan saman daripada A Aida kerana didakwa melanggar kontrak perjanjian sebuah drama seperti yang sudah ditandatangani sebelum ini.

A Aida bersama pengarah drama, 'Sekali Lagi Cinta Kembali' iaitu Rizal Baharuddin sepakat membawa perkara terbabit ke muka pengadilan sekali gus memberi pengajaran kepada pelakon berkenaan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DITUDUH SONGLAP DUIT SAJAT - FASHA SANDHA RASA BENGANG

Semua mengetahui mengenai nama usahawan popular Nur Sajat yang kini menjadi perhatian ramai berikutan isu gagal membayar cukai GST dan lebih hangat apabila nama sebenarnya didedahkan.

Mungkin tertekan dengan kecaman netizen berhubung perkara tersebut, Sajat ada memuatnaik sebuah video panas menunjukkan dia menabur wang kertas yang tidak terkira jumlahnya di atas tubuhnya beserta kepsyen mengenai masalahnya itu.

Video itu mendapat perhatian pelakon Fasha Sandha yang mempunyai hubungan rapat dengan usahawan tersebut meluahkan rasa kurang senang dengan perkongsian video tersebut untuk tatapan umum.

Klik untuk gambar besar

Rata-rata netizen memuji tindakan Fasha Sandha yang berani menegur Sajat kerana tindakannya itu boleh mengundang bahaya. Kata netizen lagi, inilah kawan sebenar yang memberikan teguran untuk menjadi lebih baik.

Bagaimanapun, ada komen yang tidak sedap didengar dari seorang netizen ini yang melemparkan tuduhan tidak berasas terhadap Fasha. Tidak hanya berdiam diri, Fasha membidas komen individu serta mengucapkan terima kasih di atas fitnah tersebut.

Tak pasal-pasal nama Fasha pun terpalit sama hanya kerana mereka berkawan rapat. Kalau boleh janganlah buat tuduhan sesuka hati, buruk padahnya nanti.

www.myartis.com / Sumber: Cari Forum

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEMELUT IBU, ISTERI - SUFI ENGGAN PANJANGKAN, MAHU SELESAI SENDIRI

"Saya tidak mahu memanjangkan perkara yang berlaku. Biarlah saya sendiri yang melakukan perkara apa harus dilakukan tanpa campur tangan pihak lain," kata penyanyi Sufi Rashid, 28, dalam komen dimuatnaik di laman sosial miliknya.

Berikutan kenyataan diberikan juara Akademi Fantasia 2015 itu yang tidak menyebelahi ibu atau isterinya dalam kemelut sebelum ini, dia sekali lagi menerima kecaman menerusi mesej peribadi (DM) di laman sosial miliknya.

Ramai yang mendakwa dia anak derhaka kerana cuba mempertahankan tindakan isterinya dan waktu sama meminta umum tidak menyebarkan rakaman video di hari persandingan membabitkan kedua-dua wanita itu. Membalas kenyataan diberikan umum, Sufie sekali lagi menegaskan dia tidak akan memberikan sebarang kenyataan membabitkan perkara itu.

Dalam waktu sama, penyanyi kelahiran Singapura itu juga sekali lagi menegaskan dia menyayangi kedua-dua bidadarinya iaitu ibu dan isterinya: "Disebabkan itu saya tidak bercadang untuk berkongsi perkara membabitkan isu yang ditimbulkan,” katanya.

Klik untuk gambar besar

Dalam kenyataan itu katanya, sebagai seorang yang beragama Islam adalah salah dan berdosa untuk dia membuka aib ahli keluarga mahupun isterinya sendiri. Keretakan hubungan antara ibu Sufie, Irma Suriana Mahamud dan isterinya, Nurulain Md Yusof bermula sewaktu penyanyi itu membuat keputusan mahu menikahi Irma tetapi tidak mendapat persetujuan daripada ibunya.

Keadaan menjadi buruk apabila rakaman menunjukkan Nurulain meninggalkan pelamin apabila ibu mentuanya naik bersalaman dan memeluk Sufie. Dalam waktu sama Irma turut memuatnaik kenyataan di laman sosial miliknya dengan berkata, bahawa dia dan rombongannya dilayan seperti penjenayah sewaktu hadir ke majlis resepsi yang diadakan.

Sufie dan Nurulain selamat diijabkabulkan dengan sekali lafaz dalam majlis sederhana yang berlangsung di sebuah hotel di Putrajaya pada 21 September lalu. Pada majlis pernikahan itu, Sufie memberikan tujuh dulang hantaran berserta cek bernilai RM20,000 dan mas kahwin sebanyak S$300 (RM910) kepada Nurulain dengan dibalas sembilan dulang hantaran. Terdahulu, pasangan yang berkenalan pada penghujung 2016 itu mengikat pertunangan mereka pada 15 Disember 2018.

www.myartis.com / Sumber & foto: Harian Metro & Instagram Sufi Rashid

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PEMBANTU RUMAH HISAP ROKOK - SAKINAH MINTA PENDAPAT

"Okay, saya baru mendapat tahu pembantu rumah saya perokok... Saya tak tahu nak buat apa. Sudah terlambat untuk mencari pembantu baharu... Adakah saya patut biarkan saja atau beri amaran?

"Saya risau jika saya tiada di rumah, anak saya, Anais yang menjadi mangsa. Buat masa ini, saya tahu dia (pembantu rumah) tidak akan merokok di depan Anais, tetapi saya masih risau," demikian tanya pelakon Sharifah Sakinah kepada pengikut Instagram.

Berkongsi kerisauan dengan netizen, Sakinah yang sedang dalam dilema apabila menyedari pembantu rumahnya perokok itu tidak tahu reaksi yang mahu ditunjukkan kepada pengasuh terbabit termasuk apakah dia patut marah.

Klik untuk gambar besar

Menjelaskan situasi dihadapi, Sakinah berkata, dia risau andai diberi amaran, pembantu rumah akan bertindak balas dengan melakukan perkara tidak diingini terutama kepada anaknya.

Prihatin atas masalah dihadapi pelakon 'Girlfriend Aku Dari Neraka' itu, netizen turut memberi pendapat masing-masing.

Ada yang meminta Sakinah mendapatkan khidmat pembantu rumah lain biarpun kosnya mahal. Selain itu, tidak kurang juga pengikut menasihatkan Sakinah bercakap cara baik dan meminta pembantu rumahnya berhenti merokok.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'FOLLOWERS' MAKIN BERTAMBAH SELEPAS JADI 'SELADANG' - AMIR MASDI MAHU TERUSKAN TUNJUK CONTOH YANG BAIK

"Alhamdulillah atas kemenangan ini. Bagi saya ini satu lagi batu loncatan. 'Followers' pun Alhamdulillah meningkat," itulah tutur penyanyi Amir Masdi apabila jumlah pengikut Instagramnya bertambah selepas menjadi 'Seladang' pada program The Masked Singer Malaysia musim kedua baru-baru ini.

Pada program itu, Amir atau nama sebenarnya, Amir Syazwan Masdi, 26, mendapat tempat kedua menerusi persembahan lagu 'Stereotype' (Akim & The Majistret) dan 'Madah Berhelah' (Ziana Zain).

Menurut Amir, lebih ramai 'followers' diraih, bermaksud lagi besar tanggungjawabnya sebagai anak seni: "Pada malam itu, ramai yang 'tweet' dan bercakap mengenai saya di media sosial. Jadi, program ini pendedahan yang bagus untuk saya.

"Saya berasakan media sosial ini, tanggungjawab sebagai artis, lebih ramai 'followers' datang lagi besar tanggungjawab saya untuk teruskan untuk tunjukkan contoh yang baik. Supaya lebih ramai akan ikut, nampak dan cuba amalkan contoh-contoh yang baik itu.

Klik untuk gambar besar

"Jadi, Allah sudah letakkan artis dan orang ramai 'followers' ini ada sebab. Bukan semata-mata untuk popular. Populariti itu bersifat sementara saja, bila-bila masa Tuhan tarik. Sementara ada populariti atau orang yang ramai ikut saya, saya kena tunjukkan contoh baik," katanya.

Dalam masa sama, Amir berkata dia lebih selesa berkongsi mengenai kerjayanya berbanding kisah peribadi di media sosial: "Di media sosial saya kongsikan 90 peratus mengenai kerja. Hanya 10 peratus saja peribadi. Media sosial bukan tempat tunjuk privasi dan perkara tak sepatutnya.

"Mungkin ada yang nak tahu, tapi bukan keutamaan untuk ditunjukkan. Sebab apa yang penting di media sosial adalah untuk menyebarkan kebaikan dan contoh baik. Ini prinsip saya sebagai anak seni di media sosial," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


2 GAMBAR - DIANA DANIELLE SAH HAMIL..!

"The most precious birthday present, thanks Allah SWT," demikian kata Diana Danielle (DD) mengenai berita gembira dalam hidupnya. Ini kerana, ujian kehamilan menunjukkan yang DD sah hamil selepas mendirikan rumahtangga bersama Farid Kamil baru-baru ini.

Manakala Farid sendiri pula turut mengucapkan syukur atas kurniaan Allah SWT itu. "Alhamdulillah Syukur... moga sempurna. Amin," ucap Farid ringkas.

Klik untuk imej besar...

Untuk yang masih 'pening lalat' disebabkan pernikahan Farid dan DD masih 'merah', itulah yang dinamakan rezeki. Kerana cepat atau lambat, ia tetap satu ikatan yang sah dan sebagai manusia kita harus bersyukur dengan kurniaanNya. Tak gitu?


NETIZEN KECAM RISTEENA TAK SENSITIF KONGSI VIDEO LEMBU BARU DIKORBANKAN

Ramai yang tidak melepaskan peluang memuat naik momen di media sosial berkaitan sambutan Hari Raya Aidiladha baru-baru ini, termasuklah pelakon Nur Risteena yang tidak ketinggalan berkongsikan video meraikan hari raya korban buat tatapan peminat.

Risteena menerusi entri di laman Instagram miliknya telah mengucapkan terima kasih kepada adiknya yang juga pelakon, Ruhainies kerana membuat sedekah korban untuk seisi keluarga. Dalam masa sama, isteri kepada pelakon Isa Khan itu turut mendoakan adiknya itu dilimpahkan rezeki.

"Salam AidilAdha❤ Terima kasih @ruhainies7 sedekah kan korban untuk satu family. Semoga terus dilimpahkan rezeki seluas lautan🤲🏻," tulis Risteena.

Klik untuk gambar besar

Bagaimanapun, perkongsian video pelakon itu memaparkan keadaan lembu yang baru disembelih menimbulkan rasa kurang senang netizen sehingga dikecam.

Diruangan komen, ada yang mendakwa tindakan pelakon itu memuat naik video berkenaan dikatakan tidak sensitif serta meminta supaya memadam video tersebut.

Mungkin sedar perkongsiannya itu dikecam, Risteena bertindak menutup ruangan komen selepas beberapa jam video itu dimuat naik.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


13 GAMBAR - SEKITAR MAJLIS AQIQAH & HARI LAHIR ANAK TOMOK

"Alhamdulillah,selesai sudah. Majlis kami berjalan dengan lancar dari mula sampai la habis.. Terima kasih tak terhingga pada semua yang sudi hadir memeriahkan majlis. Moga-moga majlis tadi di berkati.. amin," demikian ringkasan kata-kata Tomok atau nama sebenarnya Shah Idrawan di laman IGnya.

Untuk info, Tomok dan keluarganya telah menganjurkan Majlis Aqiqah dan Sambutan Ulang Tahun anak kesayangannya serentak iaitu sambutan hari jadi untuk Arrian yang ke-3 dan Majlis Aqiqah buat anak keduanya iaitu Andra.

Jom tengok!

Klik gambar untuk size besar

Foto kredit: @project2pi & Tomok IG

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


AKSI DI RANJANG MISS NINA & NOH HUJAN

Pelbagai cara dilakukan oleh syarikat penerbitan untuk melariskan majalah terbitan mereka. Terbaru, majalah WW atau (Wanita Dan Wawasan) meletakkan aksi Noh Hujan dan Mizz Nina iaitu pasangan yang masih hijau melayari bahtera perkahwinan di atas ranjang empuk sebuah hotel mewah sebagai cover.

Menurut majalah tersebut, Noh dan Nina masing-masing berbisik manja bercerita perihal diri masing-masing. Mereka cukup romantis dan cukup mempersona dalam majalah yang dibuat khusus untuk Valentine day itu.

Klik untuk imej besar...

Berikut adalah sedikit sedutan daripada majalah WW:

Persalinan Canali serba putih yang disarungkan Noh menampakkan dia cukup berkarisma berada di sisi si isteri yang juga tidak kurang hebatnya dengan persalinan Shanghai Tang khusus untuk santapan pembaca setia majalah WW.

Sambil dua sejoli sedang asyik menikmati keselesaan bercanda ria, mereka masih tidak mahu ketinggalan berkongsi rahsiabersama-sama dunia luar dengan menggunakan gajet telekomunikasi mewah dari Vertu bernilai lebih RM25,000.
Nampaknya... persaingan majalah tempatan semakin sengit dewasa ini hingga memaksa mereka mencari pelbagai formula bagi melariskan jualan. Mungkin dalam masa beberapa tahun akan datang, kita akan dapat melihat aksi lebih panas pula menghiasai muka hadapan majalah tempatan.

Tambah-tambah dengan kehadiran majalah online, blog dan pelbagai medium terkini dihujung jari yang telah membuat segelintir majalah 'gulung tikar'. Apa-apapun, tahniah dan syabas diucapkan buat majalah WW kerana masih berani bersaing di pasaran meskipun mereka tahu cabarannya amat sukar dan penuh cabaran.


19 GAMBAR NOSTALGIA WHITNEY HOUSTON

Nostalgia Whitney Houston yang meninggal dunia pada 11 Februari lalu. Untuk info, antara peminat beliau di sini ialah Ziana Zain, Erra Fazira dan ramai lagi artis yang menjadikan beliau sebagai idola atau rujukan untuk menjadi bintang hebat.

Klik untuk imej besar...

18 lagi gambar-gambar Whitney Houston sejak berhingus selepas ini...

Whitney last photo... klik untuk imej besar...

Best duet the world has ever seen...
Mariah Carey & Whitney Houston - 'When You Believe'


BILA ABBY ABADI 'BAHAN' SHUK SECARA DEPAN-DEPAN: "BILA NAK KAHWIN DENGAN FARA?"

"Farah sihat? Bila nak kahwin dengan Farah? Wujud lagi tak Farah?" itulah kata pelakon Abby Abadi yang bertanyakan kepada pelawak Shuk Sahar bila dia akan berkahwin dengan wanita dikenali sebagai Fara yang didakwa orang ketiga kemelut rumah tangganya dan isteri, Rossa Sera.

Dalam perkongsian video yang dimuat naik Abby menerusi TikTok, ia memaparkan Shuk yang datang ke rumah bekas penyanyi kumpulan Elite itu untuk menghantar produk wajah.

Ketika diusik Abby, Shuk dilihat hanya ketawa apabila mendengar soalan yang ditanyakan Abby itu dan seolah-olah tidak selesa.

"Apa ni kak? Bahaya nya video dia ni," kata Shuk.

Klik untuk gambar besar

Dalam pada itu, Abby turut memohon maaf pada kapsyen video tersebut serta mengatakan dia sememangnya suka 'membahan' Shuk.

Perkongsian Abby itu mendapat pelbagai reaksi daripada pengguna laman sosial yang terhibur dengan usikan tersebut serta mengatakan secara depan-depan Abby membahan pelawak itu.

Sementara itu, Rossa Sera juga dilihat turut meninggalkan komen pada perkongsian itu seolah setuju dengan usikan Abby.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAMIL 4 BULAN - PIJA MENTOR MASIH AKTIF MENYANYI

Mungkin ramai yang bertanya-tanya ke manakah perginya Pija Mentor selepas dia berkahwin dengan ahli perniagaan bernama Datu Anwar Datu Amir Kahar pada 21 Mac lalu di Kota Kinabalu, Sabah.

Ini kerana, pada 28 September lalu, satu majlis keraian telah diadakan di Hotel Istana, Kuala Lumpur bagi meraikan teman dan saudara-mara mereka.

Sebenarnya, dalam diam, ada berita gembira daripada Pija atau nama sebenarnya Norafizah Mohd Yasin, 25. Dia memberitahu... dirinya sudah hamil lebih empat bulan.

"Kami kenal sudah empat tahun tetapi hubungan itu tenggelam timbul. Kami jumpa balik tahun lepas. Suami saya seorang yang cool, sporting dan kelakar. Dia semestinya sangat matang. Agak pendiam sikit kalau tak biasa dengan seseorang itu," ujarnya memperkenalkan Datu Anwar.

Menurut Pija, dia sebenarnya masih aktif menerima undangan nyanyian. Malah dia juga kini menganggotai kumpulan The Girls Republic yang diasaskan Awi Rafael. Kumpulan itu turut dianggotai Maisara dan Sarah Ann.

"Saya bertemu dengan Awi Rafael tahun lalu dan dari situ bermulanya kerjasama ini. Selepas bertemu Awi, saya dilihat sudah seperti aktif kembali di arus perdana," tambahnya yang sudah berbulan madu di London beberapa bulan lalu.

Tahniah diucapkan buat Pija!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


ALYAH MAAFKAN SEGALA FITNAH & UMPATAN YANG DIPERKATAKAN

Bersempena dengan sambutan Hari Raya Korban yang akan diraikan umat Islam di negara ini esok, penyanyi Alyah menerusi laman Instagram miliknya telah menitipkan ucapan. Penyanyi 'Cintaiku' itu turut memohon kemaafan dan mendoakan agar kita semua sentiasa berada di dalam dakapanNya.

"Selamat hari raya Aidiladha. Muslimin muslimat, saya mohon kemaafan atas segala salah silap saya dari yg kenal mahu pun yg tak suka saya. Dan saya maafkan utk segala fitnah dan umpatan yg diperkatakan selama ini. Kamu juga seperti saya kita manusia. Hari hari buat dosa, semoga kita kekal berusaha utk jadi yg terbaik di mata Allah SWT.

"Semoga Allah SWT pelihara kita semua dlm kasih sygnya juga rahmatnya. Ampuni segala dosa dosa kita,Tetapkan hati kita kepadanya juga agamanya. Kekalkan hati kita utk berbuat baik,beramal baik,berkata yg baik baik juga bersangka baik bila menilai sesuatu pekara. Semoga kita terus bersilaturahim sesama kita dan menjaganya kerana Allah SWT," tulisnya.

Isteri kepada Datuk Ramli MS ini juga turut meminta ramai agar sentiasa peka dan menjaga SOP (standard operating procedure) berikutan situasi semasa yang berlaku: "Kepada sesiapa yg pulang ke kampung, mohon jaga diri masing masing. Amalkan SOP yg di tetapkan demi kebaikan bersama," akhiri bintang asal Gelang Patah, Johor ini lagi.

Klik untuk gambar besar

www.myartis.com / Sumber: Media Hiburan & Instagram Datin Alyah

         ________________________

:: FACEBOOK


TUMPANG MANJA ANAK ORANG - MARK ADAM PUNYAI SEBAB TAK AMBIL ANGKAT

"Kami percaya ada hikmah mengapa belum dikurniakan zuriat. Saya dan isteri berpeluang 'menjaga' anak orang lain iaitu kanak-kanak yang mengikuti kelas vokal kami. Biarpun mereka bukan darah daging sendiri, kanak-kanak itu melengkapi hidup kami.

"Mereka sangat 'manis'... Tidak cukup itu, anak-anak Siti Sarah dan Shuib juga akrab dengan saya dan isteri," kata penyanyi Mark Adam yang menjadikan sekumpulan kanak-kanak yang mengikuti kelas vokal anjurannya, seperti anak sendiri.

Reda belum dikurniakan rezeki menimang cahaya mata, Mark memberitahu, dia dan isteri, Nor Azad Redzuan menumpang manja dengan sekumpulan anak-anak berusia lima hingga 12 tahun yang disifatkan pelengkap hidup mereka.

Mark berkata, selepas 16 tahun berkahwin namun belum dikurniakan zuriat, dia dan isteri tidak pernah berhenti berusaha termasuk berdoa di hadapan Kaabah ketika menunaikan umrah, akhir tahun lalu.

"Namun, hal zuriat ini bukanlah tekanan buat kami... Kami berserah menunggu rezeki. Benar, ketika mula-mula berkahwin, saya dan isteri ada membangkitkan, kenapa selepas beberapa tahun bernikah, kami belum menimang cahaya mata.

Klik untuk gambar besar

"Namun, penantian kami bersulam kesabaran. Kami faham, soal anak bukan ada ketentuan sendiri dan percaya ada hikmah di sebalik semua ini," tuturnya.

Mark berkata, dia dan isteri pernah terdetik mengambil anak angkat. Tambah Mark, dia percaya, waktu dinanti-nantikan untuk dirinya bergelar bapa, akan tiba.

"Namun, selepas berfikir panjang, saya dan isteri melihat kesan jangka panjang. Biarpun kita menandatangani kontrak secara sah, ibu kandung anak terbabit tidak dapat dipisahkan.

Mungkin ini isyarat untuk kami terus berusaha mendapatkan zuriat. Saya akur ini semua urusan Tuhan," ujar penyanyi lagu 'Amnesia' itu.

www.myartis.com / Sumber & foto: Berita Harian, Instagram Mark Adam & Nor Azad Redzuan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AMBIL VIDEO RUMAH TANPA KEBENARAN - MAN MOHON MAAF DENGAN MAEL XPDC

"Saya, Man Max ingin memohon maaf kepada sahabat saya iaitu Mael XPDC dan keluarganya atas salah faham yang berlaku sewaktu saya membuat kandungan YouTube berkaitan terjahan di rumahnya. Tindakan saya memuat naik video ke saluran YouTube saya membuatkannya marah kepada saya. Saya tiada niat untuk mengaibkannya.

"Niat saya hanyalah untuk menunaikan permintaan peminat yang mahukan perkembangan Mael di saluran YouTube saya. Saya tak mahu lagi kisah ini berpanjangan kerana saya dan Mael adalah sahabat," jelas bekas pemain dram kumpulan May, Man memohon maaf kepada penyanyi Mael XPDC menerusi laman Facebook, selepas dia didakwa mengambil video rumah Mael di Muar, Johor untuk 'content' (kandungan) saluran YouTube tanpa kebenarannya, baru-baru ini.

Man yang kini anggota kumpulan Max berkata, dia tidak berniat untuk mengaibkan Mael dengan memuat naik video berkenaan di YouTube. Menurut Man, dia juga membuat kandungan itu untuk memenuhi permintaan peminat Mael dan pengikut saluran YouTubenya. Man berkata, dia juga bersedia untuk bertemu dengan Mael untuk memohon maaf jika penyanyi itu memberi ruang kepadanya.

Terdahulu, Harian Metro melaporkan, Man mendakwa dia mendapat persetujuan Mael untuk merakamkan video di rumah Mael. Namun, apabila tiba di situ, Man mendakwa Mael seperti cuba melarikan diri mengikut pintu belakang sejurus selepas melihat dia tiba di kawasan rumahnya.

Mael ketika dihubungi pula mendakwa dia tidak pernah menyatakan persetujuan membenarkan Man mengambil video berkenaan untuk kandungan YouTube.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA ERRA FAZIRA BUKA SALURAN YOUTUBE, TAK KISAH KONGSI KEHIDUPAN PERIBADI

"Ramai artis yang sudah bergerak hebat dengan saluran YouTube mereka sendiri, manakala saya pula baru sahaja nak bermula. Kandungannya nanti akan lebih tertumpu kepada gaya hidup dan motivasi. Ia tidak terlalu serius kerana saya mahu beri manfaat kepada penonton.

"Saya tidak kisah untuk kongsi kehidupan peribadi di rumah, namun perlu ada garis panduannya," kata pelakon dan penyanyi Erra Fazira yang akui dirinya agak ketinggalan kerana belum mempunyai saluran YouTube sendiri seperti mana kebanyakan selebriti popular masa kini, mengikut perkembangan dan trend semasa.

Mengambil langkah proaktif dan sedar akan keperluan tersebut, Erra atau nama sebenarnya Fazira Wan Chek, 48, bakal membuka saluran YouTube dan berkongsi kandungan bermanfaat kepada peminatnya.

Klik untuk gambar besar

Selain itu, pelakon yang mendapat jolokan primadona ini turut berkongsi pendapat perlunya seseorang artis itu tahu memasarkan diri dan produk seni mereka. Dalam masa sama, Erra bersetuju selain bakat, nilai komersial juga perlu ada dalam diri seseorang artis untuk pergi lebih jauh.

"Apabila menjadi seorang artis tetapi tidak tahu nak 'jual diri', itu adalah satu masalah. Mereka perlu tahu untuk seimbangkan kerjaya dan nilai komersial dalam diri.

"Begitu juga dalam program televisyen yang mencari bakat nyanyian contohnya, akan ada juri profesional dan juri yang mewakili suara penonton," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU HALLOWEEN - RITA RUDAINI TAMPIL JELASKAN SEBAB MENYAMBUT

"Ramai sahaja orang Islam yang memakaikan anak dengan baju cheongsam dan sari untuk sambutan perayaan Tahun Baru Cina serta Deepavali di sekolah.

"Majlis berinai? Itu budaya kitakah? Sambutan Hari Ibu pula bagaimana? Netizen yang suka mengecam dengan kata-kata yang tidak baik ini saya anggap mereka sebagai tidak normal.

"Jiran-jiran di kawasan perumahan saya setiap tahun buat sambutan Halloween. Tahun lepas, anak-anak saya bersama kawan-kawannya sekadar pergi mendapatkan gula-gula di rumah-rumah yang menyambutnya.

"Namun, pada tahun ini disebabkan saya tiada penggambaran dan mempunyai kelapangan, saya membuat sedikit dekorasi dan menyediakan gula-gula untuk sekadar bergembira bersama anak-anak dan jiran tetangga.

"Tiada niat apa-apapun," demikian kata pelakon Rita Rudaini yang tampil menjelaskan sebab mengapa mereka menyambut perayaan Halloween.

Klik untuk gambar besar

Dalam masa sama, Rita turut mempersoalkan beberapa perkara lain yang turut menjadi sambutan rakyat Malaysia sedangkan ia bukanlah budaya Melayu juga.

Meskipun perayaan Halloween sudah berlalu, Rita masih lagi menerima kecaman kerana membenarkan anak-anaknya menyambut perayaan tersebut termasuk menghiasi rumahnya dengan ukiran labu dan perhiasan seram.

Ada yang berkata, mengapa Rita tidak memakai salib terus alang-alang sudah menyambut sesuatu yang diharamkan dalam Islam.

Apapun, sebagai ibu, Rita selalu memberikan yang terbaik buat anak-anaknya termasuk pendidikan agama.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KERAP DITIPU LELAKI - ZULIN TIDAK TAHU MANA SALAH & SILAPNYA

"Saya tidak tahu mana salah dan silapnya. Seumur hidup, saya kerap ditipu insan bernama lelaki. Hingga saya pernah meluahkan perasaan pada mama, enggan lagi memikirkan soal jodoh dan hanya mahu fokus pada kerja. Apabila hati sudah mula menyayangi, lelaki yang dicintai hilang tanpa khabar berita. Situasi ini kerap berulang setiap kali saya menjalin hubungan cinta.

"Tetapi, apabila saya sudah 'move on' dan mula melupakan, mereka hadir semula menyatakan perasaan sayang dan rindu. Bagaimanapun, sudah terlambat," ujar pelakon, pelawak dan pengacara, Zulin Aziz, 31, yang mengakui keinginan merasai nikmat berumah tangga dan melahirkan zuriat tidak pernah padam dalam dirinya.

Namun, takdir penentu segala-galanya. Hingga hari ini, wanita serba boleh ini belum bertemu dengan jodoh yang sesuai. Beberapa siri percintaan yang menemui kegagalan membuatkannya lelah untuk memulakan perhubungan cinta baharu.

Zulin berkata, dia terguris apabila ada tuduhan mengatakannya terdesak mahu berumah tangga: "Saya malu dan tertekan apabila netizen menuduh saya bukan-bukan. Kenapa setiap kali terpacul kisah jodoh, saya dituduh terdesak? Sedangkan, ramai yang melakukan perkara yang sama tetapi tidak pula dikecam," jelasnya.

Klik untuk gambar besar

Zulin berkongsi, dia kerap didatangi wanita tua yang mengusap wajahnya dengan penuh rasa kasihan ketika mengerjakan umrah pada tahun lalu: "Bagaimanapun, masalah komunikasi menyebabkannya tidak mampu bertanya. Saya diburu kebimbangan dan tanda tanya diri adakah wanita tua nampak sesuatu yang tidak baik pada diri saya?

"Saya takut dan menangis. Sebelum ini, ada yang pernah menegur termasuk golongan alim yang mengatakan saya sakit. Saya tiada sebarang masalah, sebaliknya berasakan saya sihat walafiat. Jika benar saya dikhianati, kenapa rezeki saya tidak pernah putus? Malah, saya tidak pernah sakit," katanya.

Katanya, biarpun sukar mempercayai, tetapi dia ikhtiar berubat: "Ke sana sini saya mencuba tetapi masih sama. Insya-Allah, saya akan mengerjakan pada umrah bulan ini, jadi mahu mengambil kesempatan berdoa sepuas-puasnya.

"Andai benar ada sesuatu pada diri yang tidak diketahui, saya pinta agar Allah SWT menyembuhkan penyakit saya," tuturnya yang turut memberitahu dia tidak mahu membuang masa bercinta lama-lama, sebaliknya mahu terus mendirikan rumah tangga kerana usianya bukan muda lagi andai ditemukan lelaki yang serasi.

www.myartis.com / Sumber & foto: Berita Harian & Instagram Zulin Aziz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HENTIKAN PERNIAGAAN - ZAITON ADA SIMPANAN, MAHU ARTIS LAIN DIBANTU

Penyanyi lagu 'Menaruh Harapan', Zaiton Sameon, 64, mengakui pendapatannya terjejas berikutan perniagaan rendang dihentikan operasi dan tawaran persembahan pula dibatalkan sejak Perintah Kawalan Pergerakan (PKP) dilaksanakan bermula 18 Mac lalu. Zaiton memberitahu dia bukan sombong menolak sumbangan, tetapi masih mempunyai sedikit simpanan hasil berniaga rendang dan minyak wangi.

Bagaimanapun, katanya, duit simpanan menyelamatkannya untuk meneruskan kelangsungan hidup pada saat getir tidak boleh bekerja: 'Saya masih ada sedikit simpanan hasil berniaga. Meskipun tak banyak, tetapi cukuplah untuk kegunaan saya sebatang kara.

"Jujurnya, saya sentiasa beringat menyimpan sedikit duit berniaga dan menyanyi. Saya tak tahu nasib kehidupan pada masa akan datang. Setakat ini, saya tak memerlukan bantuan. Jika ada yang mahu menghulurkan sumbangan, lebih baik diberikan kepada artis susah yang lebih memerlukan," tuturnya.

Mengulas perkembangan sepanjang tempoh Perintah Kawalan Pergerakan (PKP), Zaiton berkata, tidak banyak aktiviti dapat dilakukan, selain duduk berehat dan menggunakan masa senggang untuk beribadah dan membaca al-Quran.

Katanya, dia tidak keluar rumah, hanya memesan barang keperluan secara talian kerana bimbang risiko dijangkiti COVID-19 bagi wanita berusia sepertinya. Disebabkan PKP, Zaiton berkata, dia terpaksa menangguhkan perniagaan rendang kerana sukar mendapatkan bahan mentah.

"Jualan Rendang Dapur Zaiton Sameon mendapat sambutan menggalakkan. Kami pernah menerima tempahan sebanyak 30 kilogram tempahan, setiap hari. Bagaimanapun, saya terpaksa menghentikan operasi kerana kesukaran mendapatkan bahan mentah. Setakat ini, saya belum memutuskan membuka tempahan pada Ramadan, biarpun ramai peminat bertanya," ujarnya.

Namun, katanya, dia mengharapkan tempoh PKP segera tamat kerana agak bosan lebih sebulan 'terperangkap' dalam dalam rumah: "Saya rindu menikmati teh tarik kedai mamak. Jika ikutkan, terasa sangat bosan tak dapat keluar dan hanya memerap dalam rumah. Tetapi, kita kena akur arahan kerajaan demi memutuskan rantaian COVID-19.

"Rutin akan bertukar apabila tidak dapat keluar ke masjid pada Ramadan ini. Saya juga pasti merindui majlis undangan berbuka puasa. Bagaimanapun, dari sudut positif, saya melihat PKP sebagai satu peluang meningkatkan amal ibadat dengan menggunakan waktu yang ada untuk membaca al-Quran dan melakukan solat tarawih di rumah,' katanya.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEKAS PESERTA MASTERCHEF 'LUDAH' CHEF RIZ

Pasti ramai yang sudah tahu mengenai juri program realiti Masterchef Malaysia, Mohd. Nadzri Redzuawan atau Chef Riz yang didakwa menipu profil kelayakannya konon pernah menyertai ‘Chef de Cruisine’ di Babboo dan ‘Sous Chef’ di Le Bernardin. Bila terbongkar, Chef Riz yang merupakan anak kepada Chef selebriti Chef wan akhirnya terpaksa mengakui 'kesilapannya' itu.

“Chef Riz telah memohon maaf kepada penonton program Masterchef Malaysia di atas kesilapan memperincikan butiran profil kelayakannya secara berlebihan dan pihak Astro Ria telah menerima penjelasan beliau itu,” jelas Astro dalam satu kenyataan.

Namun bukan itu yang myartis nak ceritakan... tetapi mengenai sikap segelintir bekas peserta program tersebut yang tidak segan-segan 'menghentam' dan 'mengutuk' Chef Riz. Sampaikan ada yang 'meludah' dalam komen-komen yang disiarkan untuk tatapan rakan twitter mereka.

Dalam masalah ini... memanglah Chef Riz bersalah. Namun dia sudah akui kesilapannya kerana terlalu ghairah mahu menjadi juri... jadi mereka tidak harus melenting. Lagipun, bukan Chef Riz seorang yang membuat keputusan, malah ramai lagi juri turut membuat keputusan menyingkirkan peserta yang tidak layak.

Bak kata pepatah Inggeris, ‘action speaks louder’ atau sikap akan mencerminkan peribadi seseorang. Tak gitu?

Klik untuk imej besar...


BILA UYAINA TERJATUH KETIKA 'LIVE' WHI: "UNDUR SATU KAKI... TERKELUAR PLATFORM & TERPELEOT"

"Sometimes, sh*t happens during live. Kita gelak jelah huhuhuhu," demikianlah tulis pelakon dan hos, Uyaina Arshad yang memuat naik video dimana dirinya secara tiba-tiba tergelincir dan hampir terjatuh ketika bersiaran secara langsung di program Wanita Hari Ini (WHI) di TV3, baru-baru ini.

Melihat video pendek yang dimuat naik di laman Instagram, Uyaina bagaimanapun bijak mengawal keadaan sehingga tamat segmen yang dibawa secara langsung. Dek kerana kejadian itu, nama Uyaina menjadi perhatian penonton.

Menerusi ruangan kapsyen, Uyaina seolah menbayangkan apa sahaja perkara sama ada baik atau sebaliknya berkemungkinan boleh berlaku ketika bersiaran secara langsung.

Meninjau ke bahagian komen, rakan artis dan peminat turut memberikan reaksi dan memuji caranya dalam mengawal hal yang tidak sepatutnya berlaku secara ‘live’ dengan baik.

Klik untuk gambar besar

Sementara itu, menerusi ruangan yng sama, Uyaina turut ditanya bagaimana kejadian tersebut boleh berlaku dan ini perjelasannya.

"Untuk sponsor segment, kitaorang berdiri atas platfrom. Tadi Yana g undur satu kaki kebelakang. Tu yang terkeluar platform tu dan terpeleot," jelasnya secara ringkas.

Malah Uyaina turut menyatakan rasa lega kerana dia tidak melatah: "Nasib baik tak melatah bukan-bukan je tadi," katanya pada komen yang ditinggalkan rakan aritis, Syifa Melvin.

Sehingga kini, video tersebut sudah pun mendapat lebih 120,000 tontonan serta hampir 500 komen yang ditinggalkan.

  KLIK VIDEO DIBAWAH INI UNTUK TONTON

www.myartis.com / Sumber & foto: Media Hiburan & Instagram Uyaina Arshad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


USAHA CARI DANA RM30,000 BERTANDING DI AS DIPERTIKAI - ASHIRA TERKILAN KESEMPITAN HIDUP DIKAITKAN

Nampaknya perasaan teruja penyanyi Ashira yang bakal mewakili Malaysia di Champianship of Performing Arts (WCOPA) itu terbantut apabila usahanya untuk mengumpul dana telah dipertikaikan segelintir pihak.

Kata mereka, tindakan Ashira mencari dana berjumlah RM30,000 untuk persiapan dan perbelanjaan ke Amerika Syarikat itu dianggap netizen sebagai buang masa. Malah, segelintir netizen mencadangkan agar penyanyi itu menggunakan dana berkenaan untuk menampung kehidupan sehariannya yang kini berdepan kesukaran hidup.

Bagaimanapun Ashira atau nama sebenarnya Sharifah Nur Ashira Syed Abdul Aziz, 37, menjelaskan kenyataannya sebelum ini bagi mencari dana itu telah disalah tafsir netizen.

Isteri kepada penyanyi Bad Indigo ini berkata, dia tidak mengharapkan sumbangan orang ramai sebaliknya memohon dana daripada persatuan atau badan korporat yang sudi menaja perbelanjaannya.

Klik untuk gambar besar

"Orang mudah salah faham dan buat cerita tanpa tahu perkara sebenar. Takkan saya nak minta duit daripada orang ramai. Saya dan juga beberapa wakil Malaysia lain cuba untuk memohon dana daripada mana-mana persatuan atau badan untuk menampung kos ke sana.

"Dana tersebut bukanlah untuk perbelanjaan saya shopping, tetapi akan digunakan untuk bayaran menyertai WCOPA, tiket penerbangan dan penginapan di sana," ujarnya.

Pada Isnin lalu, Ashira memaklumkan terpilih mewakili Malaysia ke pertandingan bertaraf dunia WCOPA di Amerika Syarikat pada Julai depan. Dalam pada itu, Ashira juga terkilan apabila sesetengah pihak turut mengaitkan usaha itu dengan kesempitan hidup dalam rumah tangganya.

Selain Ashira, penyanyi lain yang akan bertanding bagi kategori senior vocal adalah Pija Mentor, Thalia Rasul dan Erul Samah. Bagi Ashira, kisah peribadi yang dilaluinya tidak perlu dipersoalkan dan cukuplah hanya dia sahaja yang menanggung susah atau senang hidup berkeluarga.

"Saya baca komen yang bercakap tentang kisah rumah tangga saya. Memang rasa sedih. Bagaimanapun tak perlulah saya bercerita lanjut. Mereka tidak rasa apa yang saya lalui selama ini. Hal berkaitan keluarga adalah kisah peribadi dan biarlah saya simpan sendiri," jelasnya.

Bercerita lanjut tentang usaha mengumpul dana ke AS, Ashira memberitahu belum mendapat sebarang maklum balas meskipun sudah menghantar beberapa permohonan. Kata Ashira dia memerlukan dana secukupnya sebelum akhir Mac ini bagi pengesahan tempat di WCOPA.

"Saya bersama peserta lain perlu menghantar segala dokumen sebelum hujung Mac ini. Jika tiada rezeki dan gagal mengumpul dana secukupnya saya reda tidak berpeluang ke sana walau dalam hati sangat mahukan peluang ini. Saya sentiasa berfikiran kalau betul ada rezeki ke sana, segala urusan akan dipermudahkan," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BALU ABAM DIKATAKAN TAK SEDIH DENGAN PEMERGIAN SUAMI: "TAK MENGAPALAH, CAKAPLAH APAPUN"

Menerusi satu entri yang dimuat naik di laman Instagram,  balu pelawak Allahyarham Abam Bocey, Siti Nurhidayah Mohd Ali telah meluahkan rasa terkilannya apabila ada pihak yang mendakwa dirinya seolah-olah tidak pernah bersedih dengan pemergian suaminya.

Begitupun, menurut Hidayah, dia sedikit pun tidak terkesan dengan cakap-cakap belakang yang tidak pernah tahu akan perasaan sebenar yang perlu ditanggungnya selama ini: "Ada orang berkata aku tak sedih dengan kematian suami.

"Tak mengapalah, cakaplah apapun, Allah maha mengetahui segalanya. Ingat lagi pesan arwah suami 'sayang, biarlah apa pun orang nak kata kita, mereka bukan bagi kita makan, janji kita dengan cara kita, jangan berhenti berdoa Allah sentiasa ada bersama kita," luahnya menerusi satu entri di Instagram.

Dalam entri tersebut, Hidayah memuat naik gambar dirinya bersama anak tunggalnya, Syed Uthman Hamzah Al-Juffrey yang kini sudah menginjak usia setahun. Jelas Hidayah, mungkin orang di luar sana tidak melihat kesedihan sebenar yang dirasainya kerana hal tersebut tidak pernah ditunjuk.

Klik untuk gambar besar

"Kesedihan tak perlu ditunjuk-tunjuk. bersedih (selain takut kerana Allah), tidak diajarkan dalam agama. Bahkan kita banyak menemui ayat mahupun hadis yang melarang kita untuk bersedih," katanya.

Di ruangan komen, rata-rata memberikan kata-kata semangat kepadanya untuk tidak menghiraukan kata-kata negatif dalam kalangan netizen: "Sabar sahajalah Dayah. Abaikan cakap-cakap negatif tu. Takkan kita nak tunjuk kesedihan kita kepada orang ramai pula kan. Hanya orang yang memahami sahaja yang mengerti," komen salah seorang netizen.

"Kalau suami dah tak ada kena meratap sampai hujung nyawa ke? Yang bercakap tu jauh dari landasan Islam kot. Sabarlah, Allah lebih mengetahui kedudukan hamba-Nya," tulis pengikutnya yang lain.

Hidayah kini menjalankan perniagaan termasuklah menjual cempedak goreng sebagai salah satu punca pendapatannya untuk meneruskan kehidupan selepas pemergian Abam. Untuk makluman, Hidayah mendirikan rumah tangga dengan Abam pada Disember 2017. Begitupun, pada 10 Februari lalu, Abam atau nama penuhnya, Syed Umar Mokhtar Syed Mohd Ridzuan, 32, meninggal dunia di kediamannya di Gombak akibat demam panas.

www.myartis.com / Sumber & foto: Astro Gempak, Instagram Hidayah & Abam Bocey &

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA AWIE & HATTAN SARANKAN TUAH SERTAI KID & DIN JADI VOKALIS SEARCH: "TAK PERLU 'TALENT' DARI INDONESIA..."

Semua sedia maklum mengenai penyanyi Tuah baru sahaja dinobatkan sebagai juara program Mic On! 2, sekaligus membawa pulang hadiah utama berupa wang tunai RM15,000 berserta trofi.

Kemenangan Tuah itu nampaknya telah membuatkan penyanyi, Datuk Awie dan Datuk Hattan menyarankan agar dia menyertai anggota Search Din dan Kid dengan menjadi vokalis.

Awie berkata, itu akan menjadi platform terbaik untuk Tuah memperkenalkan namanya dalam industri muzik tanah air. Tambah Awie, kemampuan Tuah juga tidak kurang hebatnya jika dibandingkan dengan bakat-bakat dari Indonesia.

"Saya dan Hattan sarankan agar dia menyertai Kid dan Din. Itu akan jadi satu platform untuk Tuah melonjakkan namanya sebagai penyanyi. Tak perlu ambil 'talent' dari Indonesia sebab Tuah pun ada bakat," katanya.

Tuah atau nama sebenarnya Mohamad Farhan Zahi Mohd Zaini, 30, tidak pernah membayangkan mengenai perkara itu, namun akan terus menggilap bakatnya jika diberi peluang.

"Saya tak pernah letak sebarang jangkaan untuk menyertai kumpulan legenda seperti itu.  Kalau mereka nampak bakat dan diri saya yang 'rendah' ini, mungkin saya akan perbaiki dan tambah baik kemampuan saya. Apa pun, saya terima segala nasihat dan saranan untuk menggilap bakat saya," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAMIL TIGA BULAN - FARA SEDIH TAK DAPAT JUMPA ADIK BARU, IDAM RENDANG IBU

"Sedih sangat sebab tak dapat nak teman mak di hospital dan jumpa adik ke-11 kami yang baru lahir. Saya sekarang berada di Terengganu di rumah mentua, memandangkan Perintah Kawalan Pergerakan (PKP) jadi memang saya dan suami tak boleh balik Kuala Lumpur. Tak sabar rasanya nak jumpa adik dan mak... sekarang ini pun tengah mengidam nak makan rendang istimewa air tangan ibu.

"Alhamdulillah, kandungan saya baru sahaja memasuki bulan ketiga. Saya dan suami sangat teruja dan tak sabar nak timang cahaya mata pertama kami ini. InsyaAllah, anak sulung ini dijangka akan dilahirkan November depan... tentang jantina kami tak kisah!

"Sekarang ini saya tengah mengalami alahan yang agak teruk, muntah-muntah dan sebagainya... mungkin ini situasi biasa yang dilalui ibu hamil," demikian kata penyanyi Fara Hezel yang bersedih kerana tidak dapat bertemu adik bongsunya yang baru dilahirkan pada Khamis lalu meskipun gembira bakal bergelar ibu tidak lama lagi apabila kini sedang hamil tiga bulan.

Fara atau nama sebenar Nurfaraazira Yusri, 24 berkata dia dan suami, ahli perniagaan dari Terengganu, Tengku Mohammad Kamal Hishamuddin yang berkahwin pada 20 Disember tahun lalu itu teruja apabila menerima perkhabaran gembira dimana mereka bakal menimang cahaya mata sulung. Pada Khamis lalu, ibu Fara Hezel dan penyanyi Aiman Tino iaitu Hazelina Mat Jalil, 43, selamat melahirkan anak ke-11 di Hospital Selayang, Selangor.

Klik untuk gambar besar

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TIDAKLAH ORANG ASYIK PANDANG BADAN SAHAJA" - BERTUDUNG SETIAP KALI RAMADAN, HANEESYA HANEE MOHON DOA

"Setiap kali bulan Ramadan saya akan bertudung bagi menghormati bulan yang mulia ini. Saya rasa lebih tenang dan selesa apabila dapat menutup dengan sempurna kerana tidaklah orang asyik pandang badan sahaja. Sebagai seorang wanita Islam semestinya semua ada niat untuk pakai tudung suatu hari nanti.

"Saya mohon peminat untuk doakan agar saya segara terbuka hati ke arah itu," kata pelakon Haneesya Hanee yang mengakui dirinya berasa lebih selesa serta tenang dengan imej bertudung dan menutup aurat sepanjang bulan Ramadan.

Haneesya atau nama sebenarnya Sharifah Haneesya Sayed Sahlan, 21, berkata, tidak banyak mata yang tertumpu ke arah bentuk badannnya seperti selalu. Dalam masa sama, dia juga mengharapkan doa-doa peminat agar hatinya segara terbuka untuk terus kekal dengan imej sebegitu.

Bagaimanapun, Haneesya berkata, dia bersedia dikecam apabila kembali kepada imej tanpa hijab. Menurut Haneesya, dia sudah biasa dengan kecaman dan peminat yang sentiasa mengikuti perkembangannya pasti faham tentang perubahan tersebut.

Klik untuk gambar besar

"Saya sudah lali dikecam dan menjadi kebal dengan kritikan. Jika ada yang kecam maksudnya mereka bukanlah peminat sebenar kerana tidak tahu saya akan sentiasa bertudung sepanjang Ramadan. Apa lagi saya boleh buat jika kena kecam? Jadi biarkanlah," ujarnya.

Sementara itu, bercakap tentang aktiviti seni sepanjang bulan Ramadan ini, Haneesya tidak berpeluang untuk berehat panjang kerana sibuk dengan penggambaran. Haneesya bakal tampil dalam dua drama berjudul 'Tari Andi dan Normi Kemball'.

"Saya hanya sempat berehat seminggu awal Ramadan. Selepas itu kembali sibuk di lokasi penggambaran. Memang tahun ini meriah dengan bazar, tetapi saya masih belum berani untuk ke tempat yang ramai orang kerana bimbang terkena jangkitan C0V1D dan akan menyusahkan produksi," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SETAKAT INI, ALHAMDULILLAH SETIAP HARI RASA SEMAKIN SIHAT" - EBBY YUS

"Alhamdulillah, ada perubahan ke arah lebih sihat. Cuma, sejauh mana tahap sihat itu saya tak boleh nak jelaskan kerana harus menunggu keputusan daripada doktor. Temu janji dengan doktor bagi pemeriksaan dan rawatan dijadualkan penghujung Mac nanti.

"Jadi, selepas bertemu doktor barulah saya tahu sejauh mana kondisi kesihatan sebenar terutama tahap pemulihannya. Setakat ini, Alhamdulillah setiap hari rasa semakin sihat.

"Bolehlah juga saya berjalan walaupun tidak begitu jauh," kata pelakon dan pelawak Ebby Yus, 55, yang mengakui tahap kesihatannya menunjukkan perubahan selepas selamat pergi dan balik mengerjakan umrah di Tanah Suci Makkah bulan lalu.

Sebaik berita kesihatannya mendapat liputan media, nama Ebby kembali menjadi perhatian. Ternyata, figura seni berbakat besar ini begitu disenangi ramai dan banyak doa dititipkan peminat agar kesihatannya pulih.

Menyentuh mengenai selera makan, Ebby atau nama sebenarnya Muhammad Yunus Abdul Rashid berkata, dia tidak berdepan sebarang masalah.

Klik untuk gambar besar

"Soal makan, saya mengikut apa yang disarankan doktor. Syukur, selera makan nampaknya tidak terganggu. Apapun, saya ucapkan terima kasih kepada orang ramai yang mendoakan kesihatan saya.

"Hanya Allah SWT sahaja dapat membalas semuanya. Saya sangat bersyukur dengan keprihatin ramai terhadap tahap kesihatan saya," tuturnya.

Masih hidup membujang pada usia sudah mencecah setengah abad, Ebby berkata, dia reda dengan takdir hidupnya yang masih solo.

"Mungkin inilah takdir saya yang sudah diatur Allah SWT yang mana pada usia begini masih lagi membujang. Saya tidak pernah kesal dengan takdir ini kerana sentiasa yakin bahawa ada hikmah yang sudah dijanjikan Yang Maha Esa.

"Bagaimanapun, sebagai manusia biasa selalunya diri terleka. Apapun, yang pasti keluarga memahami dan tidak membiarkan saya sendiri," ujarnya.

Menurut pelakon sitkom Jawatankuasa Kampung Kalut (JKKK) siaran TV3 itu, dia bersyukur adik-beradiknya sentiasa di sisi.

"Meskipun, adik-beradik yang lain sudah mempunyai keluarga sendiri tetapi mereka tidak pernah lupa dan ketepikan saya. Jika tidak dapat datang ziarah di rumah, mereka selalu menghubungi saya untuk bertanya khabar," jelasnya.

Terdahulu, Ebby dilaporkan menghidap masalah buah pinggang dan jantung yang serius hingga menyukarkan dia bekerja.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO MIRIPNYA BERBIKINI - CHACHA ENGGAN ULAS, MAHU TUMPU JAGA KAKAK SAKIT

"Minta maaf banyak-banyak saya tidak mahu keluarkan apa-apa kenyataan sekarang. Buat masa ini, saya tidak mahu keruhkan lagi keadaan memandangkan Emma masih dalam hospital. Sekarang pun saya bergegas mahu ke hospital dan kalau boleh saya mahu fokus menjaga kakak terlebih dahulu.

"Saya memang tak boleh, minta maaf... tak nak jawab fasal perkara tu. Saya biarkan saya dahulu sebab mahu jaga keluarga terlebih dulu buat masa sekarang," demikian kata pelakon Chacha Maembong yang enggan mengulas lanjut mengenai video kontroversi miripnya yang didakwa berbikini di Bali, Indonesia bersama teman-temannya baru-baru ini.

Kata Chacha atau nama sebenarnya Siti Aisyah Ismail, 23, dia tidak mahu isu yang berlaku mengganggu konsentrasi dirinya yang mahu menjaga kakak, aktres Emma Maembong yang dimasukkan ke hospital kerana demam panas dan jangkitan kuman: "Lagipun saya kena jaga kakak, Emma yang sedang sakit. Saya tidak mahu isu itu mengganggu tumpuan. Saya tidak rasa untuk memberikan sebarang kenyataan berkaitan perkara itu".

Beberapa hari lalu, tular beberapa potongan video kontroversi mirip Chacha yang didakwa berbikini di Bali, Indonesia. Video terbabit dipercayai telah dimuatnaik menerusi Insta Stories yang seterusnya viral di media sosial. Penularan video-video tersebut sekaligus mencetuskan reaksi kurang senang netizen dan turut menerima kecaman.

Klik untuk gambar besar

www.myartis.com / Sumber: Astro Gempak & Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JARANG MUATNAIK FOTO BERSAMA - SUFIAN NAFI HUBUNGAN BERMASALAH

"Kami okey dan tak ada sebarang krisis pun. Cuma, selepas bertunang kami mengambil pendekatan untuk tidak kerap berjumpa. Nanti orang mengata macam-macam pula.

"Disebabkan itu, orang tak nampak gambar kami bersama di Instagram masing-masing. Sebenarnya, sudah sebulan kami tidak berjumpa.

"Namun, setiap hari kami berhubung. Tidak wajib untuk berjumpa kan? Tidak berjumpa bukan bermaksud tak sayang dan rindu.

"Apa yang penting memahami dan percaya," jelas penyanyi Sufian Suhaimi, 25, yang menafikan hubungannya dengan tunang, pelakon Elfira Loy, 23, bermasalah.

Klik untuk gambar besar

Gara-gara jarang memuatnaik gambar mereka bersama di laman sosial sejak bertunang pada 6 Oktober lalu, ramai yang mendakwa hubungan pasangan tersebut mempunyai masalah.

Pastinya setiap kali pasangan mengikat tali pertunangan, ramai menganggap pelbagai dugaan akan dialami oleh bakal pengantin.

Tidak terkecuali dengan keadaan itu, Sufian merasakan dugaan itu lebih daripada orang sekeliling.

"Dugaan bertunang tidak semestinya jatuh kepada pasangan yang nak berkahwin. Alhamdulillah, kami dijauhkan perkara yang tak diingini. Kalau ada pun, ia bukan daripada kami tetapi lebih kepada orang sekeliling

"Diakui, kami semakin matang untuk berdepan situasi ini. Pendek kata, saya dan El sangat memahami dan menyayangi," kata penyanyi yang popular menerusi lagu 'Terakhir'.

Sufian juga mengakui belum membuat sebarang persiapan perkahwinan meski majlis mereka disebut-sebut bakal berlangsung pada Mac tahun hadapan.

"Bulan Mac hanya idea daripada kami. Sebenarnya, belum ada tarikh ditetapkan. Tambahan pula, sepanjang dua bulan ini saya sibuk menyiapkan thesis, jadi ia antara sebab kenapa belum ada sebarang persiapan.

"Kalau ikutkan thesis ini siap pada Mei lalu, tetapi saya tangguh satu semester. Disebabkan itu, saya kena juga habiskan pengajian tahun ini. Sekarang ini saya masih menuggu maklum balas daripada penyelia," tuturnya.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


HUBUNGAN ZIZAN DENGAN ARTIS WANITA JADI BAHAN LAWAK - PEMINAT LUAH SIMPATI

Semua sedia maklum, pelawak dan pelakon Zizan Razak sebelum ini pernah dikaitkan dengan pelakon wanita antaranya Juliana Evans, Emma Maembong dan Mira Filzah.

Untuk makluman, Zizan atau nama sebenarnya Mohammad Razizan Abdul Razak, 36, pernah menjalinkan hubungan percintaan bersama Juliana Evans dan Emma Maembong. Namun baru-baru ini, terdapat seorang individu yang mengimbau kembali foto Zizan dengan pelakon wanita terbabit.

Apa yang menyedihkab, foto berkenaan telah menjadi bahan jenaka warganet selepas foto perkahwinan Mira Filzah memenuhi ruang media sosial sejak Khamis lalu: "If u want to get married, take a picture with Zizan," tulisnya menerusi laman media sosial Twitter.

Dalam pada itu, ada yang meluahkan rasa simpati terhadap pelawak kelahiran Terengganu itu: "Sian zizan. orang buat bahan of his past failed relationships. Nak buat macam mana dah takda jodoh. its not like he didnt try. urghh," tulisnya.

Klik untuk gambar besar

www.myartis.com / Sumber: Media Hiburan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TUNANG HIDAP DENGGI MENJELANG KAHWIN - HAFIZ SUIP RASA GEMENTAR

"Ini merupakan dugaan paling berat apabila tunang saya ditahan di wad kerana demam denggi dan lebih membimbangkan saya platlet darah dia mencecah rendah sehingga 16 bpl (billion perliter).

"Saya sungguh risau sehingga bermacam-macam benda negatif bermain difikiran saya, maklumlah demam denggi ini sangat bahaya dan boleh membawa maut, majlis kami pula sudah tidak lama lagi sahaja," ujar Hafiz Suip yang rasa gementar dan bimbang.

Dia berasa bimbang disebabkan tunangnya Nureffy Jasreel, 22, terkena demam denggi dan sekaligus ditahan di Pusat Perubatan Subang Jaya (SJMC) sejak beberapa hari lalu.

Untuk info, majlis perkahwinan mereka akan berlangsung kira-kira sebulan lebih sahaja lagi iaitu pada 14 Mei depan. Setakat ini, difahamkan persiapan untuk majlis berkenaan sudah pun hampir 80 peratus selesai.

"Saya harap benar dia dapat sembuh dengan cepat, nasib baik juga persiapan perkahwinan kami diuruskan oleh keluarga, dan dia perlu berehat secukupnya selepas keluar hospital nanti," tambahnya dipetik sebagai berkata kepada MStar semalam.

Bercerita lanjut mengenai majlis kahwin tersebut, kata Hafiz, mereka akan mengadakan empat majlis iaitu majlis khatam Al-Quran, majlis berinai dan dua majlis resepsi iaitu sebelah lelaki dan perempuan.

"Kami akan mengadakan empat majlis dan daripada segi tajaan buat masa ini saya hanya ambil tajaan lokasi sahaja.

"Kalau boleh dari segi makan saya mahu keluar duit saya sendiri sebab kita beri makan untuk tetamu lebih afdal pakai duit saya sendiri daripada ambil tajaan," jelasnya.

Foto: Hafiz IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


KES DADAH - SOFI JIKAN DIHUKUM PENJARA 12 BULAN

Pelakon yang terkenal dengan tagline 'kasi sengat' iaitu Sofi Jikan telah dijatuhi hukuman penjara 12 bulan oleh Mahkamah Majistret Petaling Jaya, hari ini, atas pertuduhan menggunakan ganja, tahun lalu. Majistret Mohamad Ikhwan Mohd Nasir membuat keputusan itu terhadap Sofi atau nama sebenarnya Mohamad Shoffi Jikan, 49, selepas mendapati pihak pembelaan gagal menimbulkan keraguan munasabah terhadap kes pendakwaan.

"Selepas meneliti dan menilai keterangan dikemukakan pihak pembelaan, iaitu tertuduh sendiri secara bersumpah di dalam kandang saksi. Selain itu, mahkamah juga sudah melihat secara keseluruhan dan membaca hujahan pendakwaan dan pembelaan. Kamu, Mohamad Shoffi Jikan didapati bersalah dan dihukum penjara 12 bulan," katanya.

Mahkamah turut memerintahkan tertuduh menjalani hukuman penjara itu bermula hari ini selain diperintah berada di bawah pengawasan Agensi Antidadah Kebangsaan (AADK) selama tiga tahun. Bagaimanapun, mahkamah membenarkan Sofi menangguhkan pelaksanaan hukuman itu sementara peguam yang mewakilinya, Datuk Haniff Hassan memfailkan rayuan.

Pendakwaan kes dilakukan Timbalan Pendakwa Raya Hakim Amir Abdul Hamid. Sepanjang perbicaraan itu, seramai lima saksi pendakwaan dan hanya seorang saksi pembelaan iaitu Sofi sendiri memberikan keterangan.

Pada 13 Februari 2018, Sofi didakwa menggunakan dadah jenis 11-nor-delta-9-tetrahydro cannabinol-9-carboxylic acid atau THC di Pejabat Narkotik Ibu Pejabat Polis Daerah Petaling Jaya, jam 11.15 malam, 6 Februari tahun lalu.

Bagi kesalahan itu, pelakon itu didakwa mengikut Seksyen 15(1)(a) Akta Dadah Berbahaya yang membawa hukuman penjara maksimum dua tahun atau denda RM5,000 atau kedua-duanya, jika sabit kesalahan. Pada 13 Mei lalu, Sofi diperintah membela diri selepas mahkamah berpuas hati pihak pendakwaan berjaya membuktikan wujud prima facie dalam kes itu.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SABRI YUNUS NYARIS DIROMPAK WARGA ASING

Nasib pelakon Sabri Yunus memang baik apabila dia terselamat daripada menjadi mangsa rompakan yang dilakukan oleh warga asing. Kejadian berlaku di rumahnya di Taman Mega Jaya, Ampang, pada pukul 11.50 malam kelmarin ketika dia sedang leka menonton televisyen.

"Apabila anak saya buka pintu, terlihat seorang lelaki yang tidak dikenali dan dia menutup terus pintu dengan kuat.

"Waktu itu saya suruh dia hubungi polis sebelum membuka pintu beberapa minit selepas itu dan mendapati lelaki itu sudah tiada," ujar Sabri.

Tambah penggiat seni itu, lelaki tersebut kemudian dikesan oleh jiran-jirannya menyorok di bumbung surau berdekatan.

"Saya dan jiran-jiran mencari di keliling surau tetapi selepas polis sampai, barulah kami nampak dia sudah pengsan selepas terjun dari bumbung surau.

"Polis beritahu saya lelaki itu adalah warga asing dari Myanmar," katanya yang meminta supaya pengawasan lebih ketat dilakukan di kawasan kejiranannya.

"Kawasan ini terlalu ramai warga asing. Mereka ini selalunya mabuk dan kebelakangan ini mengganggu masyarakat.

"Kalau boleh biarlah perkara ini diambil tindakan terlebih dahulu sebelum berleluasa dan menjadi lebih buruk," pintanya.

Sumber: Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BAPA MENINGGAL DUNIA AKIBAT COVID-19 - KINI IBU IRWANSYAH PULA POSITIF, KRITIKAL

Pada 8 Julai 2021, ayah penyanyi dan pelakon Indonesia Irwansyah telah meninggal dunia disebabkan jangkitan Covid-19. Terkini, ibu Irwansyah pula disahkan positif Covid-19 dan kini berada dalam keadaan kritikal.

Isteri Irwansyah, Zaskia Sungkar berkata, ibu mentuanya itu kini dimasukkan di ke Unit Rawatan Rapi (ICU) selepas lima hari menjalani kuarantin kendiri di rumah.

"Baru sahaja rasa keluarga ni lengkap. Semenjak ayah meninggal, semakin hari kesihatan ibu semakin merisaukan walaupun menggunakan alat bantuan pernafasan.

"Keadaan mama sekarang masih sesak nafas semenjak kuarantin kendiri di rumah dan akhirnya terpaksa ditahan di ICU," tulis Zaskia.

Zaskia dan Irwansyah meminta orang ramai untuk terus mendoakan kesihatan ibu dan keluarga mereka.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FILEM 'MUNAFIK 2' - YUSOF HASLAM MAHU AGIH BONUS SETIMPAL

"Jangan risau, saya akan agih bonus setimpal atas usaha dan hasil kerja mereka. Saya tahu, pasukan kerja filem Munafik 2 mengerah keringat mengangkat naskhah hingga diterima di luar negara.

"Saya akan buat majlis kesyukuran dan serah bonus sekembali daripada mengerjakan umrah bersama keluarga pada pertengahan bulan depan.

"Apa yang dapat dikatakan, jumlah yang diperuntukkan untuk bonus lebih besar berbanding dulu. Saya percaya rezeki yang dikongsi akan menambah lagi keberkatan," kata penerbit Skop Productions Sdn Bhd, Datuk Yusof Haslam.

Beliau menjanjikan bonus lumayan kepada pelakon dan kru produksi filem Munafik 2 yang mencatat kejayaan luar biasa di Malaysia, Indonesia, Singapura dan Brunei Darussalam.

Yusof yang dijangka berangkat bersama keluarga menunaikan umrah di Tanah Suci pada pada 19 November ini tahu pelakon dan kru filem arahan anaknya, Syamsul Yusof, mengerah keringat menyiapkan karya itu.

Klik untuk gambar besar

Sebelum ini, 'Munafik 2' dilaporkan mengutip lebih RM48 juta apabila ditayangkan di Malaysia, Indonesia, Singapura dan Brunei Darussalam.

Malah, filem bergenre seram Islamik itu meleburkan rekod filem antarabangsa apabila memungut kutipan RM3.6 juta pada hari pertama tayangan.

Yusof berkata, dia bukan sekadar berkongsi rezeki dengan mereka yang terbabit dengan filem 'Munafik 2', malah menyalurkan sumbangan kepada insan memerlukan.

"Saya akan beri sumbangan kepada mangsa gempa bumi di Palu, Sulawesi dan Lombok. Tidak lupa, saya mahu membantu rumah anak-anak yatim, asnaf dan masjid," tuturnya.

Mengenai kejayaan 'Munafik 2', Yusof berkata, filem itu memperoleh kutipan hampir RM38 juta selama 46 hari ditayangkan di pawagam di seluruh negara.

Tambahnya, kutipan di Indonesia mencatat RM4.6 juta, Singapura (RM4.5 juta) dan Brunei Darussalam (hampir RM1 juta).

Yusof berkata, beliau dan Syamsul tidak pernah menjangka kutipan filem terbabit tinggi apatah lagi filem 'Hantu Kak Limah' mendapat sambutan hebat.

"Saya fikir dapat RM10 juta pun sudah cukup melegakan. Kebiasaannya apabila filem sebelumnya mendapat kutipan luar biasa, filem seterusnya akan menjunam.

"Bagaimanapun, siapa sangka, tayangan awal (sneak preview) sudah mengutip RM2 juta. Saya bersyukur melihat sambutan luar biasa filem Munafik 2 di Indonesia, itupun tidak dapat ditayangkan ke seluruh wilayah. Bukan sesuatu yang mudah filem Malaysia mendapat laluan seperti ini," ujarnya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DATUK SERI VIDA AKUI ANAK TAK SANGGUP LIHAT DIRINYA DIKECAM

Pengasas produk kecantikan Vida Beauty, Datuk Seri Vida memberitahu bahawa anak-anaknya tidak sanggup melihat dirinya dikecam dan dihina ramai terutama anak lelaki yang mesra dipanggil Kacak.

Kata Vida, anak lelakinya pernah menyuarakan rasa sedih apabila dia melihat kecaman netizen di media sosial.

"Perasaan anak saya akan berkocak dan terasa tatkala saya dikecam dan dihina. Macam Kacak (gelaran anak lelakinya) sebenarnya tak sanggup tengok mama dikecam.

"Kacak selalu nak cuba faham mama... nak tolong tapi tak reti nak tolong," kata pemilik nama sebenar Datuk Seri Hasmiza Othman.

Klik untuk gambar besar

Justeru katanya, yang lebih dikenali dengan panggilan Datuk Seri Vida, untuk 'menyembuhkan' perasaan anak-anaknya beliau bertegas supaya mereka melihat jerit perih dirinya mencari rezeki.

"Saya beritahu Kacak agar tengok sahaja mama dia bekerja. Ingat bukan saja-saja mama buat, kena kerja macam ini, inilah mama," tuturnya.

Sementara itu, ketika ditanya apakah komentar yang paling terkesan beliau pernah terima, Vida berkata, ada serangkap perkataan yang benar-benar menggores perasaannya.

"Rasa ayat ini...Kau tua tak sedar diri tak ingat nak mati," kongsinya.

Dalam pada itu katanya, apa yang masyarakat lihat sama ada di televisyen mahupun di luar itu adalah perwatakan sebenar dirinya.

"Saya tak mahu berselindung, itulah diri saya yang sebenar," jelas penyanyi lagu 'I Am Me' ini.

www.myartis.com / Sumber: Sinar Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DIBANDINGKAN CARA MENGACARA MELETOP - HAWA RIZWANA MAHU DIKENALI ATAS NAMA SENDIRI, AKUI BUKAN MUDAH GANTI NEELOFA

"Apa pun yang saya buat adalah untuk diri sendiri. Terserah kepada orang lain untuk membuat tanggapan tetapi kalau boleh saya mahu dikenali bukan sebab orang lain.

"Semoga satu hari nanti orang boleh terima kehadiran saya," tutur Hawa Rizwana Redzuan berhubung segelintir penonton yang mula membuat perbandingan cara penyampaiannya dalam program MeleTOP dengan bekas pengacara iaitu Noor Neelofa.

Baru-baru ini, Hawa diumumkan sebagai hos baharu yang tetap untuk program tersebut bagi menggantikan Neelofa. Sering disamakan dengan pengacara sensasi itu, Hawa, 27, bagaimanapun berharap suatu hari nanti perkara tersebut tidak lagi diperkatakan dan penonton dapat menerima kehadirannya dalam industri menggunakan nama sendiri.

Selain Hawa antara selebriti wanita yang pernah bergandingan dengan Nabil sebagai hos sementara adalah Uyaina, Elly Mazlein dan Sherry Alhadad.

"Sebelum menjadi pengacara televisyen, wajah saya sudah viral kerana dikatakan sama seperti Neelofa. Kalau fikir apa orang hendak kata memang kita akan duduk di tempat sama sahaja. Saya perlu bekerja.

Klik untuk gambar besar

Melihat pencapaian Neelofa selama lapan tahun mengendalikan MeleTOP bersama Nabil Ahmad, Hawa sedar bahawa ia merupakan satu tanda aras tinggi untuk dia memikat hati peminat.

"Selama lapan tahun menjadi hos program ini, Neelofa telah meletakkan satu tanda aras yang tinggi. Memanglah ada sedikit tekanan untuk saya gantikan tempatnya. Namun siapa yang tidak mahu apabila diberi peluang menjadi pengacara MeleTOP.

"Saya juga berterima kasih kepada Nabil kerana dia antara orang yang mahu saya menjadi hos. Sejak awal ditawarkan sebagai pengacara jemputan, Nabil sudah beritahu untuk terima sahaja menjadi hos tetap.

"Buat masa sekarang kami masih mencari keserasian antara satu sama lain kerana jarak umur yang jauh berbeza," jelasnya.

Sementara itu, Hawa juga meluahkan rasa terharu apabila bapanya sendiri iaitu Profesor Datuk Ahmad Redzuan yang juga merupakan bekas penyampai berita, memberi restu untuk dia terlibat dalam sebuah rancangan berbentuk hiburan.

Melihat penglibatannya ini juga merupakan satu peralihan pengacaraan program serius kepada lebih santai, sekali gus membuka ruang untuk dia lebih mengenali bakat sebenar dalam diri.

"Ibu bapa sangat menjaga setiap tingkah laku saya. Apabila berlaku perubahan drastik dalam kerjaya ini pastinya saya mahu mendapatkan restu mereka. Tak sangka ayah sangat mudah memberi restu apabila menerima tawaran ini.

"Ayah menonton setiap hasil kerja saya dan dia akan memberi komen jika ada yang tak kena. Kadang-kala dia juga berikan doa. Penglibatan dalam program ini juga memberi ruang untuk saya mencari kekuatan dan bakat dalam diri sendiri," ujarnya.

Terdahulu, Neelofa mengundur diri dari menjadi hos MeleTOP pada Disember 2019 dan sejak itu hanya pengacara jemputan wanita sahaja menjadi gandingan Nabil.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELAINE DALY SELAMAT KAHWIN DENGAN JEJAKA AFRIKA

Elaine Daly akhirnya selamat disatukan dengan seorang Doktor Chiropractor iaitu Nick Boden yang juga jejaka Afrika Selatan semalam.

Nick merupakan seorang duda dan mempunyai seorang anak lelaki.

Majlis tersebut telah berlangsung di Restoran Ciao, Jalan Kampung Pandan, Kuala Lumpur.

Ia telah dihadiri oleh keluarga kedua belah pihak, rakan terdekat dan juga rakan selebriti iaitu Aishah Sinclair, Sazzy Falak, Daphne Iking, Vanessa Chong, Melissa Indot, Naz Habibur Rahman dan tidak ketinggalan Hans Issac.

Majlis pengucapan ikat janji telah disaksikan oleh rakan terdekat, keluarga kedua belah pihak yang datang dari Melaka dan tidak ketinggalan dari Afrika Selatan.

Menurut Elaine, dia dan suami telah memilih Zimbabwe sebagai destinasi berbulan madu.

Selepas majlis perkahwinan diadakan di Kuala Lumpur, pasangan ini akan diraikan pula dalam satu majlis di tempat asal Nick Borden iaitu Johannesburg, Afrika Selatan sekitar Januari depan.

"Kami merancang untuk berbulan madu di Zimbabwe. Apapun saya bersyukur semuanya berjalan lancar. Sabtu ini akan ada majlis tertutup meraikan kami di sebuah lokasi rahsia," ujar Elaine dipetik sebagai berkata.

Untuk rekod, Elaine dan pasangannya telah bertunang pada Julai lalu.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


AL-FATIHAH - PELAKON FILEM 'BUKIT KEPONG', SHAMSUDDIN BASLAH KEMBALI KE RAHMATULLAH

Kira-kira pukul 5.30 petang, Selasa, perginya seorang pelakon veteran yang mula dikenali menerusi filem 'Bukit Kepong' iaitu Shamsudin Baslah yang meninggal dunia di Hospital Tanjong Karang (HTK), Selangor, akibat sakit tua.

Berita itu disahkan oleh Pengurus Pusat Jagaan Orang Tua Selangor Relief Agency (SRA), Sharil Hussein yang memaklumkan arwah yang kini berusia 75 tahun menghembuskan nafas terakhir kerana sakit tua.

Pengerusi Persatuan Pembangunan Wanita Kuala Selangor, Sarah Samsuri, berkata Allahyarham dikejarkan ke hospital selepas didapati tenat, tengah hari tadi.

"Arwah tiada penyakit cuma buang air kecil melalui tiub dan tidak boleh bersuara. Sebenarnya, sudah dua hingga tiga hari keadaan arwah tidak berapa baik. Kami mendapat tahu, arwah tenat tengah hari tadi, lalu dibawa ke hospital," katanya.

Klik untuk gambar besar

Menurut Sharil, Allahyarham sebelum ini ada menyatakan hasrat untuk berjumpa pelakon, pengarah dan penerbit filem iaitu Datuk Yusof Haslam.

"Dua minggu lalu, arwah cerita pada saya yang dia nak sangat berjumpa dengan Datuk Yusof Haslam. Jadi, saya maklumkan perkara itu kepada pelawak Ebby Yus dan kebetulan dia ada datang ke pusat jagaan saya untuk menziarahi arwah. Walaupun arwah sudah tiada, saya akan pastikan hasratnya untuk bertemu Datuk Yusof Haslam tertunai," katanya.

Dalam pada itu, Sharil berkata arwah merupakan seorang individu yang periang dan disayangi penghuni serta staf pusat jagaan itu. Difahamkan, Shamsudin ditempatkan di Pusat Jagaan Warga Tua SRA oleh isteri keempatnya, sejak setahun lalu dan kos penginapan arwah di pusat jagaan itu ditanggung Lembaga Zakat Selangor.

Sarah berkata, kos penginapan arwah di pusat jagaan itu ditanggung Lembaga Zakat Selangor: "Lembaga Zakat Selangor menyalurkan kira-kira RM800 setiap bulan. Namun, kos itu tidak mencukupi untuk seorang pesakit.

"Arwah memiliki anak, namun, tiada butiran lanjut diperoleh. Namun, anak lelaki daripada perkahwinan keempatnya sering menziarah arwah. Keluarganya sudah dimaklumkan mengenai pemergian arwah," ujarnya.

Sharil turut memaklumkan jenazah Allahyarham telah dibawa ke pusat jagaan terbabit untuk dimandikan dan dikafankan sebelum dikebumikan di Tanah Perkuburan Paya Jaras, Sungai Buloh.

"Selepas diuruskan, jenazah dijangka akan dikebumikan di Tanah Perkuburan Paya Jaras, Sungai Buloh," maklum Sharil ketika dihubungi.

Allahyarham yang aktif sejak era 1980-an dikenali melalui lakonan dalam filem 'Bukit Kepong' pada 1981, 'Penentuan' (1982) dan 'Bila Hati Telah Retak' (1983). Selain berlakon, arwah juga menggalas tugas pengarah dan penerbit.

www.myartis.com / Sumber & foto: mStar, Harian Metro & Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI SYAMEL, ERNIE ZAKRI SELAMAT BERSALIN 'BABY GIRL'

Nampaknya ramai selebriti kita memilih tarikh istimewa 22.02.2022 untuk menyambut kelahiran bayi masing-masing. Selain Kaka Azraff dan Datuk Jamal Abdillah, penyanyi Ernie Zakri turut berkongsi berita gembira apabila selamat melahirkan bayi perempuan pada pukul 10.14 pagi Selasa.

"Assalamualaikum, syukur Alhamdulillah. Cinta hati daddy dan ibu telah selamat dilahirkan pada 20.02.22 pada jam 10.14 pagi tadi. Doakan kesihatan kami berdua," tulis Ernie di laman Instagram.

Sementara itu, suami Ernie yang juga seorang penyanyi, Syamel turut berkongsi berita sama di Instagram miliknya.

"Syukur Alhamdulillah. Senang daddy ingat birthday, 22.02.2022. Doakan kesihatan anak solehah Bangmel dan Kak Ninie dan semoga mereka berdua berada dalam keadaan baik dan sentiasa dalam rahmatNya," katanya.

Klik untuk gambar besar

Rata-rata pengikut laman sosial termasuk rakan-rakan artis mengucapkan tahniah kepada pasangan tersebut.

"Alhamdulillah... Tahniah nak. Welcome to the world cucuku," tulis Anuar Zain yang juga bapa saudara kepada Ernie.

"Alhamdulillah, tahniah... Ya Allah geram tengok tangan baby putih melepak," tulis Shiha Zikir.

"Syukur Alhamdulillah semoga menjadi saham akhirat yang mulia," tulis Fedtri Yahya.

Untuk makluman, Ernie, 26, dan Syamel, 28, mendirikan rumah tangga bersama pada 26 Mac lalu di Masjid Puncak Alam, Selangor.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA MUKA AMYRA ROSLI TERKENA MINYAK PANAS: "AMAR SAYANG LAGI TAK...?"

"Kecantikan tidak mungkin kekal selamanya. Lihatlah diriku melecur terkena minyak panas tapi saya baik-baik sahaja. Tidak perlu risau ya dan terima kasih kepada yang cadangkan macam-manam jenis ubat untuk disapu," itulah kata-kata pelakon Amyra Rosli.

Baru-baru ini, ibu kepada dua cahaya mata itu berkongsikan foto wajahnya yang melecur akibat terkena percikan minyak panas di Insta Story miliknya.

Menerusi foto yang dikongsikan, dapat dilihat dengan jelas beberapa kesan tompokan akibat minyak panas di wajah Amyra. Namun Amyra tidak mendedahkan secara terperinci bagaimana ianya berlaku.

Klik untuk gambar besar

Amyra turut mengucapkan terima kasih kepada mereka yang mencadangkan jenis ubat untuk disapu dan mengatakan tidak perlu risau dengan keadaannya.

Dalam pada itu, Amyra sempat berseloroh bertanyakan sama ada suaminya, pelakon Amar Baharin akan tetap menyayanginya meskipun wajahnya melecur: "Amar sayang lagi tak kalau wajah macam ini?" soalnya.

Apa pun, diharap Amyra cepat sembuh dan pastikan sapu ubat untuk hilangkan parut di wajah.

www.myartis.com / Sumber & foto: Kosmo & Instagram Amyra Rosli

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WANITA DAKWA FATIN AFEEFA BERCINTA DENGAN SUAMINYA

Sebelum ini, pelakon Fatin Afeefa menafikan gambar wanita yang berkucupan dengan seorang lelaki ialah gambarnya dan mendakwa akaun Instagramnya pernah digodam.

Namun terkini, seorang wanita melalui satu akaun Twitter mendakwa lelaki dalam gambar yang didakwa berkucupan dengan Fatin ialah suaminya.

Wanita itu menulis Tweet sejak 26 Februari kepada Jabatan Agama Islam Selangor bahawa Fatin mengajak suaminya tidur di rumah sewa pelakon itu.

Dia mendakwa ada memberi mesej kepada Fatin untuk meninggalkan suaminya. Wanita itu juga mendakwa masih isteri yang sah kepada lelaki yang bergambar dengan Fatin.

Klik untuk gambar besar

Wanita itu kemudian mendakwa Fatin telah berjanji  untuk memutuskan hubungan dengan suaminya tetapi telah memungkiri janji.

Untuk makluman, Fatin ialah bekas isteri pelakon Adam Shahz. Sebelum ini juga, Adam pernah membuat kenyataan bahawa Fatin telah membomohkannya untuk menyembunyikan kecurangan. Kesahihan dakwaan ini tidak dapat dipastikan.

Apapun ini hanya dakwaan dan pasti Fatin ada penjelasan yang logik mengenai dakwaan pengguna Twitter ini. Bersama kita nantikan penjelasannya.

www.myartis.com / Sumber: Beautifulnara & @HannaMa13333320

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


JALANI PEMBEDAHAN BUANG CYST, DOKTOR SAHKAN HAMIL LUAR RAHIM - FIZZ FAIRUZ MOHON DOAKAN ALMY NADIA

"Almy masuk bilik pembedahan pada pukul 6.30 petang tadi (Sabtu). Doktor kata ada cyst berdekatan rahimnya. Cyst itu perlu dibuang cepat kerana takut pecah, jadi doktor cadang buat pembedahan segera," kata pelakon Datuk Fizz Fairuz yang memaklumkan isterinya iaitu pelakon Datin Almy Nadia terpaksa menjalani pembedahan selepas disahkan memiliki ketumbuhan cyst dan juga mengandung di luar rahim.

Menurut Fizz atau nama sebenarnya Fairuz Zainal Abidin, 43, ketumbuhan itu dikesan selepas Almy, 36, dimasukkan ke hospital bagi menjalani pemeriksaan doktor pada petang Jumaat.

Jelas Fizz lagi, keputusan untuk membuat pembedahan itu dimaklumkan pada pagi Sabtu selepas laporan ujian darah diketahui. Katanya, pembedahan itu perlu dilakukan segera kerana bimbang boleh memberi kesan kepada kesihatan dan kandungan kelak.

"Dua hari lepas ambil darah untuk pemeriksaan, hari ini dalam pukul 8 pagi dia punya keputusan keluar. Sekarang ini dia kena buat pembedahan secepat mungkin sebab nanti dia akan menganggu kandungan jika hamil kemudian hari. Dia mengandung sebenarnya tetapi mengandung luar rahim.

Klik untuk gambar besar

"Bila doktor periksa dekat rahim kosong. Ada setitik ketulan dalam rahim tapi doktor kata bukan. Ujian air kecing kata positif (hamil). Bila buat pemeriksaan lain baru nampak ketulan dekat luar rahim.

"Ada cyst yang menganggu, kena buang cyst itu cepat dan kandungan luar rahim itu pun kena buang juga sebab takut pecah," ujarnya.

Dalam pada itu, Fizz juga memaklumkan, sejak kebelakangan ini keadaan kesihatan isterinya kurang baik serta mengalami lemah tubuh badan.

"Dia tunjuk simptom demam, cirit birit, sakit perut dan lemah. Itu yang kami pergi buat pemeriksaan doktor tu," tuturnya yang mendirikan rumah tangga dengan Almy pada 26 April 2014 dan dikurniakan empat cahaya mata perempuan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KALI KE-3 GAGAL: "SERIK UNTUK KAHWIN LAGI" - DATO' SERI VIDA

Semua sedia maklum mengenai perceraian antara Dato' Seri Vida dengan suaminya, Fairuz Ahmad Zainuddin yang sah bercerai talak satu.

Pagi semalam, Dato' Seri Vida atau nama sebenarnya Datuk Seri Hasmiza Othman bersama suaminya itu telah hadir ke Mahkamah Syariah untuk proses lafaz cerai.

Klik untuk gambar besar

Ditanya mengenai punca perpisahan perkahwinan yang bertahan selama tiga tahun tersebut, Vida sukar untuk memberikan komen.

"Tak tahu nak cakap. Kami berpisah cara mudah, dipersetujui dengan mudah.  Tidak ada apa-apa perkara berbangkit selepas perpisahan ini Buat masa ini serik untuk kahwin lagi," jelas Vida ringkas.

Namun Vida menegaskan bahawa dia tidak mahu melayan perasaannya itu.

"Saya harus kuat. Rancang tumpu pada bisnes, buat yang terbaik untuk perniagaan. Saya tak mahu layan perasaan ini. Begitu juga dengan anak-anak, mereka ada bertanya, mereka boleh terima dan mereka juga perlu kuat.

"Saya bercadang untuk bercuti selama 10 hari bersama keluarga. Pergilah ke mana-mana," jelasnya yang enggan berkongsi destinasi percutiaan mereka sekeluarga kali ini.

Untuk rekod, ini merupakan perkahwinan ketiga Dato' Seri Vida.

Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


IBU MENINGGAL DUNIA AKIBAT C0V1D - HASRAT QUE HAIDAR LUANG MASA TAK KESAMPAIAN

"Al-Fatihah buat Bonda saya 🤍. Alhamdulillah, saya diberi peluang untuk sama2 kebumikan ibu saya.. hanya Tuhan yg tahu macam mana perasaan saya.. Moga ibu saya tenang disana.. Bertandang sudah rindu ni 😔🤍," demikianlah tulis pelakon Que Haidar yang memaklumkan berita sedih dimana ibunya, Allahyarham Rahmah Hussein telah meninggal akibat C0V1D kira-kira pukul 1.20 pagi Ahad di Hospital Sultanah Aminah Johor Bharu, Johor.

Berkongsi berita sedih menerusi laman Instagram, Que turut memberitahu arwah ibunya turut menghidapi penyakit lain seperti kencing manis, masalah jantung dan darah tinggi sejak beberapa tahun lalu. Que atau nama sebenarnya Tengku Iskhan Shah Teng Haidar, 43, berkata, dia segera pulang ke Johor selepas mendapat perkhabaran tersebut pada Sabtu.

"Kakak menghubungi saya memaklumkan keadaan ibu yang nazak. Arwah sempat mengadu sakit dada kepada kakak sebelum meninggal dunia. Saya segera pulang ke kampung memikirkan arwah ibu masih kuat ketika itu. Semasa diberitahu, abang saya juga ada maklumkan jantung ibu kembali stabil selepas empat kali terkena serangan jantung. Namun Allah lebih sayangkan ibu," ceritnya.

Klik untuk gambar besar

Que sempat tiba di hospital pada pukul 6 petang semalam. Menurut Que lagi, kali terakhir dia bertemu ibunya adalah pada Januari lalu. Dia yang merancang untuk meluangkan masa bersama arwah pada hujung bulan ini turut meluakan rasa kesal kerana tidak sempat berbuat demikian.

"Kebetulan saya terlibat dalam penggambaran di Mersing pada hujung bulan ini, jadi perancangan mahu meluangkan masa bersama ibu, Namun tidak kesampaian," ujarnya.

Jenazah Allahyarham Rahmah akan dikebumikan di Tanah Perkuburan Islam Felda Taib Andak, Kulai, Johor.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


20 GAMBAR - 'NEWBORN SHOOTING' ANAK FASHA SANDHA

Gambar menarik Putri Raysha Jemyma, anak Fasha Sandha dan Rizal Ashram Ramli yang dirakamkan oleh Zara & Team Camora Arts.

Aksi 'newborn shooting' itu bertemakan 'Princess of Earth' setelah seminggu mereka memerah otak mencari idea.

Jom tengok!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


"TIADA GUNA SAKIT HATI... SAYA NAK MUDAHKAN URUSAN SEMUA ORANG" - SHUIB MAAFKAN AISAR KHALED

Sebelum ini, nama personaliti media sosial, Aisar Khaled hangat diperkatakan selepas dia mencetuskan kontroversi apabila memuat naik video melawat ke Tanah Perkuburan Islam Sungai Pusu, Gombak iaitu lokasi Allahyarham Siti Sarah dikebumikan sebagai kandungan untuk laman YouTube miliknya pada 9 Ogos lalu.

Tindakan Aisar itu telah menerima kecaman apabila menimbulkan rasa kurang senang ramai pihak dimana mereka menganggap dia mengambil kesempatan dan tidak sensitif dengan keadaan yang berlaku.

Namun terkini, kontroversi melawat kubur Allahyarham Siti Sarah nampaknya selesai apabila suami penyanyi itu iaitu pelawak Shuib Sepahtu atau nama sebenarnya Shahmira Muhamad, memaafkan Aisar.

Perkara tersebut dikongsikan Aisar menerusi Instagram  dengan memuat naik mesej pesanan suara yang dihantar oleh Shuib menerusi aplikasi WhatsApp pada Sabtu. Dalam rakaman tersebut, Shuib berkata dia sudah memaafkan kesilapan yang dilakukan Aisar dan tidak menyimpan dendam atas apa yang telah berlaku.

Klik untuk gambar besar

"Tak apa, dari awal apabila dapat tahu saya tengok video tu saya dah maafkan awak... tiada guna sakit hati atau berdendam. Saya nak mudahkan urusan semua orang, saya juga minta Allah permudahkan urusan saya, jadi saya tak nak menyusahkan orang lain. Tiada manusia sempurna di dunia, saya pun selalu buat salah dan dosa.

"Banyak dosa saya dengan Allah tapi mungkin apa yang boleh kita ambil pengajaran janganlah berbuat kesalahan sama, mungkin kita tak perasan kesalahan itu adalah kesalahan yang tak sepatutnya kita buat.

"Saya doakan awak terus menjadi YouTuber yang hebat, baik dan bagus. Gunakan platform kita untuk sebarkan kebaikan. Jangan jadi orang yang terlalu seronok membuat kandungan sampaikan akhirnya nanti, apa yang kita buat itu akan makan diri kita sendiri.

"Insya-Allah kita kena ingat kematian cukup hampir dengan kita, cuma tidak tahu bila. Jadi semoga kebaikan yang kita buat di atas muka bumi ini menerusi platform yang Allah bagi untuk perkara baik untuk semua dan kita," kata Shuib.

Dalam pada itu, YouTuber berusia 21 tahun ini turut mengucapkan terima kasih kepada Shuib kerana menerima permohonan maafnya itu dan berjanji tidak akan mengulangi kesilapan sama: "Terima Kasih Abang Shuib... ujian seperti ini mengubah hidup saya. MasyaAllah," tulisnya pada ruangan kapsyen.

Sementara itu, bapa kepada empat cahaya mata itu turut mengingatkan Aisar supaya berpada-pada dalam menggunakan media sosial serta menjadikan ruang platform yang ada untuk tujuan baik.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MENYANYI BERSAMA KELUARGA - PAKAIAN ANAK DARA KAK KM DITEGUR NAMPAK LURAH

Baru-baru ini, anak kepada pelakon veteran Normah Damanhuri iaitu usahawan kosmetik, Kak KM atau nama sebenarnya Liana Rosli telah memuat naik video menerusi akaun @sweetdaraselangornafie di TikToknya, memaparkan anak gadisnya sedang menyanyikan sebuah lagu bersama ahli keluarga yang lain.

Bagaimanapun, penampilan anak sulung Kak KM menggayakan gaun berwarna putih telah menerima teguran pengguna laman sosial apabila raat-ratanya kurang senang dengan busananya yang mendedahkan bahagian dadanya.

Diruangan komen, rata-rata pengguna laman sosial turut meluahkan rasa sedih, selain mendakwa penampilan tersebut 'tidak cukup kain' dan ada yang menyamakan anak perempuan itu dengan ibunya dan menggunakan peribahasa 'ke mana tumpah kuah, kalau tidak ke nasi'.

Klik untuk gambar besar

Meskipun ada yang mengecam, ada juga segelintir pengguna laman sosial memuji bentuk badan anak perempuan Kak KM itu yang sememangnya menjadi idaman ramai gadis-gadis.

Sebelum ini, anak Kak KM pernah menerima kritikan kerana sering dilihat tampil dengan pakaian mencolok mata.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 TAHUN MENANTI - JEHAN MISKIN & ISTERI SELAMAT TIMANG 'BABY BOY'

Setelah sekian lama menanti iaitu selama tujuh tahun, akhirnya pelakon Jehan Miskin dan isterinya, Julie Camelia Rhee selamat menimang cahaya mata pertama mereka yang merupakan bayi lelaki, pada jam 12.15 pagi Sabtu lalu (20 Februari 2021).

Berita gembira itu dimaklumkan oleh pasangan ini menerusi akaun Instagram milik masing-masing dengan memuat naik foto bersama putera kesayangannya yang diberi nama 'Axel Nova Rhee Bin Jehan'.

Menerusi entri tersebut, Jehan dan isteri meluahkan rasa syukur di atas kelahiran anaknya itu serta mengucapkan selamat datang buat putera sulungnya.

Klik untuk gambar besar

"Welcome to Planet Earth my son, Axel Nova Rhee Bin Jehan, first of my name 👶. Born just past midnight on the 9th day of CNY, with fireworks all around, you are truly a miracle 🎆. #babyaxelnova #rojakbabyboy #babydaddyjay #20022021," tulis Jehan.

"Axel Nova Rhee Bin Jehan 🌠 joined our little family on the 20th February 2021 👨👩👦. Love is everywhere and no one is sleeping 😂. #babyaxelnova #yogimamajulie #babydaddyJay #rojakbabyboy," tutur isteri Jehan pula.

Perkongsian pasaagan ini mendapat pelbagai reaksi daripada netizen dan frakan artis yang turut tumpang gembira serta mengucapkan tahniah di atas kehadiran orang baru dalam keluarga mereka.

Jehan dihubungi berkata, isterinya selamat melahirkan bayi lelaki mereka seberat tiga kilogram di sebuah pusat perubatan swasta di ibu negara. Menurut Jehan, bayinya lahir dengan diiringi letupan di sekeliling hospital sempena perayaaan Tahun Baru Cina Hokkien.

"Bayi kami lahir awal. Isteri saya sepatutnya dijangka bersalin sekitar minggu pertama Mac. Jadi, doktor buat pembedahan kecemasan.

"Berat badan pun dikira cukup baik meski dia dilahirkan dua atau tiga minggu lebih awal dari tarikh jangkaan. Boleh dikatakan kelahiran bayi Axel meriah disambut letupan mercun di sana sini," katanya.

Pelakon filem '10 Tips Tipu Bini' ini amat teruja bergelar bapa. Dia memaklumkan isteri dan bayi mereka dalam keadaan baik.

"Buat masa ini, mereka berdua masih berehat lagi di hospital. Sebaik keluar hospital nanti, isteri akan menjalani tempoh berpantang di rumah bersama keluarga," jelasnya.

Terdahulu, Jehan berkongsikan berita gembira dengan mengesahkan isterinya hamil anak pertama pada September lalu. Untuk makluman, Jehan mendirikan rumah tangga dengan wanita warga Korea Selatan itu pada 2013.

www.myartis.com / Sumber & foto: Rotikaya, Harian Metro, Instagram Jehan Miskin & Julie Camelia Rhee

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEKASIH DIGELAR KAKI KIKIS - USOP SEDIH, TAMPIL NAFI KERANA TIADA HARTA

Penyanyi Usop baru-baru ini telah mendedahkan identiti dan wajah kekasihnya yang dikenali sebagai Nur Fatehah atau Teha kepada umum. Bagaimanapun selepas pendedahan tersebut, Usop memberitahu wanita berkenaan menerima pelbagai kecaman daripada netizen termasuk digelar 'kaki kikis'.

Usop atau nama sebenarnya Muhammad Saiful Naim Muhammad Noor, 23, menjelaskan tuduhan itu tidak tepat berikutan dia tidak mempunyai sebarang harta yang boleh dibanggakan.

"Pada awalnya niat saya berkongsi tentang dia kerana terlalu teruja dengan kejutan ulang tahun kelahiran saya. Belum pernah saya dapat sambutan seperti itu lebih-lebih lagi daripada orang tersayang.

"Lagipun saya sudah berniat untuk menikahinya, jadi benda baik saya rasa tak perlu nak sorok-sorok lagi. Biarpun ada yang komen negatif, tapi saya tak kisah.

Klik untuk gambar besar

"Awal-awal lagi, saya dah nasihat yang dia akan berdepan dengan perkara ini apabila memasuki dunia hiburan. Ada yang kata dia nak mengikis saya.

"Kikis apanya... saya rumah dan kereta pun tak ada lagi. Tapi dia saja tahu susah senang saya macam mana. Jadi, saya tak peduli apa orang nak kata," kata Usop.

Sebelum ini, naib juara program Big Stage 2020 itu berkongsi foto dia bersama seorang wanita ketika majlis ulang tahun kelahirannya yang ke 23 pada 25 Oktober lalu.

Sekitar Oktober lalu, Usop mengakui dia sudah mempunyai kekasih dan berhasrat untuk mendirikan rumah tangga sebelum menyertai Big Stage 2020. Kata Usop, biarpun sudah mempunyai perancangan untuk berkahwin namun masih belum menetapkan tarikh yang sesuai.

Dalam pada itu, berkongsi mengenai lagunya berjudul 'Selamanya' tidak layak melangkah ke Semi Final Muzik Muzik 35 (SFMM35), Usop akui berasa sedih memandangkan sudah meletakkan harapan yang tinggi.

"Mungkin bukan rezeki saya berada dalam SFMM35 tetapi saya bersyukur dapat peluang untuk berlakon dan sekarang saya sedang menjalani penggambaran.

"Buat masa sekarang saya nak cuba benda baru lebih-lebih lagi dengan keadaan pandemik Covid-19 ni, saya memang akan terima saja apa-apa peluang yang datang," ujarnya.

www.myartis.com / Sumber & foto: mStar, Instagram Usop & Nur Fatehah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ALHAMDULILLAH..." - ZULIN AZIZ BERSYUKUR SUDAH BEBAS C0V1D

Selepas hampir 10 hari 'berkurung', pelakon, penyanyi dan pengacara, Zulin Aziz telah meluahkan rasa syukur apabila disahkan tidak lagi positif C0V1D, malah tidak dijangkiti varian 0m1cr0n dan sudah 'bebas' kuarantin.

"Alhamdulillah, saya tidak dijangkiti varian 0m1cr0n. Kalau tidak, durasi kuarantin perlu ditambah lagi," katanya ketika dihubungi Harian Metro.

Berkongsi pengalamannya menjalani kuarantin di rumah, Zulin berkata, dia hanya mengalami gejala kehilangan deria bau saja. Dalam pada itu, ditanya mengenai kontak rapatnya sebelum disahkan positif, Zulin juga tidak ada jawapan.

"Saya mengalami gejala hilang deria bau selama dua hari dan pada hari ketiga, deria bau sudah kembali normal. Saya amalkan makan buah kurma dan Alhamdulillah, itu sedikit sebanyak membantu. Kalau demam, saya tak alami demam ketika dalam tempoh kuarantin.

Klik untuk gambar besar

"Saya pun tak pasti dari mana saya dijangkiti. Berkemungkinan besar ketika di lapangan terbang memandangkan ramai orang di sana. Mungkin juga ketika berada di dalam pesawat.

"Namun, yang pasti dalam 72 jam pertama memang saya tak ada sebarang gejala dan semuanya dalam keadaan normal saja. Saya menjalani ujian calitan sebanyak tiga kali iaitu sebelum pulang ke Malaysia, ketika di Lapangan Terbang Antarabangsa Kuala Lumpur (KLIA) dan sekali lagi sebelum saya disahkan positif," jelasnya.

Selesai menjalani kuarantin, Zulin atau nama sebenarnya Farah Azleenda Abdul Aziz menerima notifikasi di aplikasi MySej@hter@ untuk temujanji suntikan v@ks1n pengg@l@k.

"Alhamdulillah, di MySej@hter@, dah dapat notifikasi untuk menerima v@ks1n pengg@l@k pada esok. Jadi, saya harapnya semuanya dipermudahkan. Insya-Allah, Isnin nanti saya akan mula bekerja," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"APA SAJA KECAMAN, SAYA TAK AMBIL TAHU" - MAS IDAYU

"Saya memang tak ambil peduli dan tak tahu pun orang maki saya. Lagipun mereka bukan jenis berduit, ada duit pun beli 'top-up' untuk mengutuk orang. Namun, saya bersyukurlah sebab ada pahala lebih daripada orang yang mengutuk itu.

"Sebenarnya ketika bekerja di Indonesia saya teruk kena maki hamun. Macam-macam ayat keluar daripada orang di sana. Pada awalnya memanglah agak terkejut sebab orang di Malaysia pun tak seteruk ini apabila kecam, tapi apabila saya selidik mereka kata itu perkara biasa.

"Kalau masih ingat kes saya dengan Baby Shima sebelum ini, kes itu saya kena hentam teruk. Saya tak tahu pun kes berkenaan kecoh di media sosial sehinggakan salah orang lain fasal bendera Indonesia terbalik pun saya kena kecam dan ramai pakat 'unfollow' Instagram.

Klik untuk gambar besar

"Jadi sekarang ini apa saja kecaman, saya tak ambil tahu. Apa yang penting saya nak bentuk bakat baru yang berkualiti dan mahu mereka kelihatan cantik di atas pentas ketika buat persembahan," katanya. Menurut Mas Idayu, segala komen pedas yang dibuat bukan untuk raih perhatian ramai, sebaliknya mahu membentuk mereka menjadi lebih baik.

"Saya tegur sebab sayang. Kalau saya masih marah dan mahu menegur, orang boleh fikir yang saya ambil perhatian terhadap peserta itu berbanding saya berdiam diri dan tak betulkan persembahannya.

"Selagi saya menegur persembahannya dan kemudian peserta itu ada perubahan positif, maknanya dia mendengar cakap saya. Lagipun sekarang ini bakat baru terlampau ramai, jadi bila ada program realiti kita tahu pilihan yang dibuat itu adalah yang terbaik," itulah kata penyanyi Mas Idayu yang menjelaskan dirinya sudah tidak ambil peduli terhadap sebarang kecaman yang diterima.

Kini menjadi juri tetap program realiti Mic On Musim 2 di Awesome TV, Mas Idayu sememangnya sinonim dengan komen pedas apabila berada di kerusi juri program nyanyian

Mas Idayu berkata, sejak bekerja di Indonesia sebagai juri program realiti, dia sudah kalis dengan kecaman sebaliknya membiarkan golongan itu terus mengutuk.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANNIVERSARY KE-2 - RAF NAK TANGGUH, MAWAR MAHU TERUSKAN MESKIPUN SAKIT

Menerusi laman Instagram, pelakon Raf Yaakob memberitahu dia mahu menangguhkan majlis ulang tahun perkahwinan yang kedua kerana bimbang keadaan pelakon Mawar Rashid namun isterinya itu memintanya untuk meneruskan sahaja apa yang sudah dirancang. Raf dalam sama mendedahkan bahawa dia terpaksa meraikan majlis ulang tahun perkahwinan kedua mereka dalam keadaan kesihatan Mawar yang tidak berapa mengizinkan.

"Raf rasa nak tangguhkan sahaja makan malam sempena ulang tahun perkahwinan kami, tetapi Mawar kata teruskan sahaja. Jadi, ni lah gamba dah habis makan malam diambil dalam lif ketika perjalanan nak ke kereta. Mawar dah tak bermaya habis. Badan panas dan hidung berair tak henti kerana sinus. Jalan pun sambil tutup mata sebab kepala pening rasa nak pitam. Sian anje," tulisnya di Instagram semalam.

Raf turut berkongsi video sambutan ulang tahun perkahwinan mereka yang disambut pada 9 November. Kongsi Raf lagi, walaupun keadaan kesihatannya tidak berapa baik, Mawar tetap komited melunaskan kerjanya yang kini terikat dengan penggambaran drama bagi saluran Astro Ria.

Klik untuk gambar besar

"Hari ni genap tiga minggu dah Mawar shoot drama TQ Captain! Keluar pagi, kadang jam 7 pagi kadang 8 pagi. Habis pulak kadang 11 malam kadang 2 ke 3 pagi. Demam-demam pun kat set Mawar masih bertenaga dan penuh dengan positiviti. Itulah wanita dalam hidup saya. Seorang yang kuat.

"Minggu depan nak ada babak di atas laut pula. Harapnya awak sempat sembuh. Tapi, tak perlu bimbang, saya akan berada di sana, setia menemani anje seperti biasa. Sambil abang teman, sambil abang pun 'kerja' sekali," ceritanya yang berkahwin dengan Mawar pada November 2017 dan dikurniakan seorang cahaya mata lelaki, Raden Muhammad Rafael yang kini berusia lapan bulan.

www.myartis.com / Sumber & foto: Astro Gempak, Instagram Raf Yaakob & Mawar Rashid

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::